text:
Mu mpera z’umwaka wa 2010, nibwo uyu mubyeyi yatangiye kugira uburibwe budasanzwe bw’ingingo zose z’umubiri, cyane cyane akaribwa bikabije aho ingingo zihurira( articulation). Yamaze umwaka wose asiragira mu mavuriro bamwe bamubwira ko ari rubagimpande, abandi bakabura indwara ariko mu mwaka wa 2011 mu Kwezi kwa Nyakanga nibwo yaje kujya mu bitaro bya Rwinkavu biri mu Karera ka Kayonza baza gusanga afite kanseri yo mu maraso.
Ibibazo yahuye nabyo amaze kumenya ko afite kanseri yo mu maraso
Ubwo yaganiraga n’Agasaro.com ku bibazo yahuye nabyo nyuma yo kwisanga arwaye kanseri yagize ati : “ Nkimara kumenya ko ndwaye kanseri yo mu maraso narihebye nkumva ko ubuzima buhagaze ndetse hakaza abantu benshi babwira amagambo anca intege, nkarushaho kwiheba”
Bamwe mu bantu batumye uyu mubyeyi arushaho kwiheba barimo umugabo we kuko yahise amutererana atangira kubona ko ari umutwaro kuri we.
Uyu mubyeyi yarongeye ati : “Mu mwaka wa 2012, nararembye cyane umugabo wanjye atangira kugira ubwoba ko imitungo izamushiraho ari kumvuza nyuma aza kwigira inama yo kunyohereza kurwarira iwacu. Maze kugera mu rugo kwa mukecuru nakomeje kuribwa bikabije, abantu baza kunsura bamwe bakambwira ko bandoze”
“Nageze aho nanjye numva ko koko bashobora kuba barandoze ariko na none abaganga bankurikiranaga bakabwira ko nshobora kuzoroherwa bigatuma ngarura ikizere mo gake”
Ntibyagarukiye aho ariko kuko abana be nabo barwaye.
“Ubwo nari ndembye gutyo abana banjye bose uko ari batatu nabo baje gufatwa n’indwara idasanzwe bararemba ndetse umwe aza gupfa mu buryo butunguranye, noheho nanjye ntangira kwemera ko byaba ari amarozi koko.”
Yarakomeje agira ati” Mu kwezi kwa Nzeli 2012, nagiye kubona mbona haje umuturanyi azanye n’undi muntu ntazi baje kunsura. Bamaze kwicara wa muturanyi arasohoka asiga ambwiye ngo anzaniye umuvuzi nanjye sinirirwa mbaza kuko nababaraga cyane kandi ariko n’abana banjye barushaho kuremba. Naje gutungurwa no gusanga wa muvuzi banzaniye ari umupfumu. Yahise atangira kuvuga amagambo y’ubupfumu ngo ari kubaza abakurambere uwaba yarandoze, nanjye nsengera mu mutima kuko ntabashaga guhamagara abari hanze ngo bamunsohorere”
Uko yaje gusohoka muri ibyo bibazo
Uko uyu murwayi yarushagaho gukurikiza inama zo kwa muganga agafata imiti neza niko yagendaga yoroherwa kuri ubu akaba yarorohewe nubwo avuga ko atarakira neza.
Kwiremamo icyizere nabyo biri mu byamufashije, kuri ubu akaba afite imirimo y’ubucuruzi akora kandi akumva ko ubuzima bukomeje nta kibazo ndetse n’abana be barakize kandi avuga ko nta muntu wari warabaroze.
Uyu mubyeyi yashoje agira inama abantu bahungabanywa n’ibisubizo bya muganga mu gihe basanze bafite indwara zidakira nka za kanseri ko bagomba kwiyakira bakumva ko ubuzima bukomeza.
Yagarutse kandi ku bantu bajya gusura abarwayi bafite indwara zidakira ko bagomba kwitwararika mu magambo bavuga kuko akenshi akomeretsa umurwayi cyangwa umurwaje akaba yacika intege.
Gracieuse Uwadata


c: text/html

text:
dim.
05
juin
2011
TWEMERE KUYOBORWA NA ROHO MUTAGATIFU.
Tariki ya 29 Gicuransi, nimugoroba, Nyiricyubahiro Musenyeri Serviliyani NZAKAMWITA umushumba wa Diyosezi ya Byumba nibwo yari ageze mu Seminari Nkuru ya Nyakibanda. Mu gitondo cyo ku wa mbere tariki 30 Gicuransi, hamwe n’abaseminari n’abarezi babo, yaturiye igitambo cy’Ukarisitiya muri Shapeli ya seminari nkuru.
Mu nyigisho ye, yashishikarije abaseminari kumenya korohera Roho Mutagatifu no kumwumvira, mu nzira yabo igana ku busaseridoti. Yibukije ko umusaseridoti ari uwihaye Imana; ko kuba umusaseridoti atari ugushaka imibereho; ko ubuzima bwa gisaseridoti atari ubwugamo bw’ibibazo biri hanze aha. Yagize ati: “Roho Mutagatifu ni Muzima, arakora, twemere kuyoborwa nawe…”
Yashishikarije abaseminari gusenga Roho Mutagatifu, no kumwambaza, by’umwihariko cyane cyane muri iyi minsi twitegura guhimbaza umunsi mukuru wa Penekositi.
Uko Roho Mutagatifu nyine yahaye abigishwa ba Yezu Kristu gutinyuka bakava muri Senakulo, aho bari bihishe, bakajya ahagaragara, bagatangaza Inkuru Nziza ya Yezu Kristu wazutse ava mu bapfuye; ni nako aha imbaraga abamwiyambaza, abamusenga babishyizeho umwete; mbese muri make niwe ushoboza intumwa gutinyuka, bagashira amanga, bakamamaza Inkuru Nziza y’Umukiro Kristu yatuzaniye.
Nyuma y’igitambo cy’Ukarisitiya, Umushumba yagize umwanya wo kuganira na buri Museminari wo muri Diosezi ya Byumba mu muhezo.
Nyuma yo guhura na buri wese yagiranye ikiganiro n’abaseminari bose ba Byumba bateraniye hamwe. Muri icyo kiganiro yababwiye amakuru ya Diyosezi, anabagira inama yo kurushaho korohera Roho Mutagatifu, bakarangamira Imana yonyine ibahamagara, bakarushaho kunga ubumwe bagahesha ishema Kiliziya na Diyosezi yabo.
Nk’uko ubusanzwe abakristu bishimira cyane kubona bakikije umwepisikopi wabo, ku baseminari ho ni akarusho. Urwo ruzinduko rwarabakomeje kandi rubaha kubona ko bashyigikiwe, ko umushumba wabo abitayeho kandi ko bishingiwe kibyeyi.
Abaseminari baboneyeho kwifuriza umwepisikopi kuzagira yubile nziza y’imyaka cumi n’itanu agizwe umwepisikopi wa Diyosezi ya Byumba na yubile y’imyaka mirongo ine ahawe ubupadiri. Izo yubile zombi zikazizihizwa tariki ya 11 Nyakanga 2011; itariki nyine Nyiricyubahiro Musenyeri Serviliyani Nzakamwita yahereweho isakaramentu ry’ubupadiri. (Hari ku itariki 11 Nyakanga 1971. Muri Paruwasi ya Rushaki.)
Ibyo byishimo rero abaseminari baterwa no kubona umubyeyi wabo, umushumba wa Diyosezi abari hafi, birabakomeza, bigatuma bakomera mu guhamya ibirindiro mu nzira yo kwiyegurira Nyagasani, bakizera kandi ko, Nyagasani azakomeza kubafasha no kubayobora kibyeyi yifashishije intumwa ze yitoreye, ari bo Bepisikopi.
Umwepiskopi akaba yarabahaye Umugisha anabifuriza imyiteguro myiza kubazahabwa ubupadiri n’ubudiyakoni kimwe nabatera intambwe mu guhabwa ubusomyi n’ubuhereza. Yabifurije kandi kuzatsinda umwaka neza.
Abaseminari ba Byumba mu Nyakibanda

robotstxt: allowed

filter: keep


text:
dim.
14
avril
2013
ISOMO RYA MBERE
Ibyakozwe n’Intumwa (Intu 5, 27b-32. 40b-41)
Intumwa barazizana bazihagarika imbere y’Inama nkuru, 27bumuherezabitambo mukuru arababaza ati 28“Twari twarabihanangirije dukomeje kutazongera kwigisha mwitwaje iryo zina, none dore Yeruzalemu yose mwayujujemo inyigisho zanyu. Murashaka rero kuduhamya amaraso y’uwo muntu ?” 29Petero n’izindi Ntumwa barabasubiza bati “Tugomba kumvira Imana kuruta abantu. 30Imana y’abasekuruza bacu yazuye Yezu, uwo mwishe mumumanitse ku giti. 31Ni we Imana yakurishije ububasha bwayo ngo abe Umutegetsi n’Umukiza, kugira ngo aronkere Israheli ukwisubiraho n’ibabarirwa ry’ibyaha. 32Turi abagabo bo kubihamya, twe na Roho Mutagatifu Imana yahaye abayumvira.” 40bNuko Intumwa bamaze kuzikubita ibiboko, bazibuza rwose kongera kwigisha mu izina rya Yezu, maze barazirekura. 41Intumwa ngo zive mu Nama nkuru, zigenda zishimye kuko zagize ihirwe ryo kugirirwa nabi zizira izina rya Yezu.
ZABURI (Zab 30 (29), 3-4, 5-6b, 6cd.12, 13)
Inyik/ Ndakurata Uhoraho, kuko wampaye kwegura umutwe.
Uhoraho Mana yanjye, naragutakiye maze urankiza ;
Uhoraho, wanzamuye ikuzimu,
maze ungarurira kure nenda gupfa.
Nimucurangire Uhoraho mwebwe abayoboke be,
mumwogeze muririmba ubutungane bwe ;
kuko uburakari bwe butamara akanya,
naho ubutoneshe bwe bugahoraho iteka.
Ijoro ryose riba amarira gusa,
ariko igitondo kigatangaza impundu z’ibyishimo.
Nuko amaganya yanjye uherako uyahindura imbyino,
ikigunira nari nambaye ugisimbuza imyenda y’ibirori.
Ni yo mpamvu umutima wanjye uzakuririmba ubudatuza,
Uhoraho Mana yanjye, nzagusingiza iteka ryose.
ISOMO RYA KABIRI
Ibyahishuriwe Yohani Intumwa (Hish 5, 11-14)
Jyewe Yohani, 11ngo ndebe numva ijwi ry’abamalayika batabarika, bakikije intebe y’ubwami na bya Binyabuzima n’Abakambwe. Bari ibihumbi n’ibihumbi ; amagana n’amagana, 12bakavuga mu ijwi riranguruye bati “Umwana w’intama watambwe akwiriye guharirwa ububasha, ubutunzi n’ubuhanga, imbaraga n’icyubahiro, ikuzo n’ibisingizo.” 13Maze icyitwa ikiremwa cyose, ari mu ijuru ari ku isi, ari ikuzimu ari no mu nyanja, mbese ibyaremwe byose bihari mbyumva bivuga biti “Ibisingizo n’icyubahiro, ikuzo n’ububasha, ni iby’Uwicaye ku ntebe y’ubwami na Ntama, uko ibihe bizahora bisimburana iteka.” 14Naho bya Binyabuzima bine bigasubiza biti “Amen !” Ba Bakambwe na bo barapfukama barasenga.
IBANGONDIRIMBO RIBANZIRIZA IVANJILI
Alleluya Alleluya.
Kristu yarazutse,
Umuremyi w’ijuru n’isi,
Umukiza w’abantu.
Alleluya.
IVANJILI
+ Yohani (Yh 21, 1-19)
Muri icyo gihe, 1Yezu yongera kubonekera abigishwa bari ku nyanja ya Tiberiya. Dore uko yababonekeye. 2Simoni Petero na Tomasi ariwe Didimi, na Natanayeli w’i Kana ho mu Galiyeya, na bene Zebedeyi n’abandi babiri bo mu bigishwa be, bari bateranye. 3Nuko Simoni Petero arababwira ati “Ngiye kuroba.” Baramusubiza bati “Tukajyana.” Ni bwo bagiye mu bwato ; iryo joro ariko ntibagira icyo baronka. 4Bugicya Yezu araza ahagarara ku nkombe, nyamara abigishwa be ntibamenya ko ari we. 5Nuko arababwira ati “Bahungu mwe, hari ifi mwaronse ?” Baramusubiza bati “Habe na busa.” 6Arababwira ati “Nimurohe urushundura iburyo h’ubwato muraronka.” Bararuroha, bananirwa kuruzamura kubera amafi menshi arimo. 7Ni bwo wa mwigishwa Yezu yakundaga abwiye Petero ati “Ni Nyagasani !” Simoni Petero yumvise ko ari Nyagasani, akenyera umwambaro we kuko atari yambaye, maze yiroha mu nyanja. 8Abandi bigishwa baza mu bwato bakurura urushundura rwari rwuzuye amafi, agatsinda ntibari kure y’ubutaka, nko mu ntambwe magana abiri. 9Bageze ku butaka babona umuriro ucanye, utazeho ifi n’umugati. 10Yezu arababwira ati “Nimuzane kuri ayo mafi mumaze kuroba.” 11Simoni Petero yurira mu bwato, maze akururira urushundura ku butaka rwarimo amafi manini ijana na mirongo itanu n’atatu ; n’ubwo yanganaga atyo bwose, urushundura ntirwacitse. 12Yezu arababwira ati “Nimuze mufungure.” Ntihagira n’umwe utinyuka kumubaza ati “Uri nde ?” Bari bamenye ko ari Nyagasani. 13Nuko Yezu araza afata umugati arawubaha, n’amafi ni uko. 14Ubwo bwari bubaye ubwa gatatu Yezu abonekera abigishwa be, aho amariye kuzuka ava mu bapfuye.
15Bamaze kurya, Yezu abaza Simoni Petero ati “Simoni mwene Yohani, urankunda kurusha aba ngaba ?” Aramusubiza ati “Yego Nyagasani, uzi ko ngukunda.” Yezu aramubwira ati “Ragira abana b’intama zanjye.” 16Yezu yongera kumubaza ubwa kabiri ati “Simoni mwene Yohani, urankunda ?” Petero aramusubiza ati “Yego Nyagasani, uzi ko ngukunda.” Yezu ati “Ragira intama zanjye.” 17Yongera kumubaza ubwa gatatu ati “Simoni mwene Yohani, urankunda ?” Petero ababazwa n’uko amubajije ubwa gatatu ati “Urankunda ?” Ni bwo amushubije ati “Nyagasani, uzi byose, uzi ko ngukunda.” Yezu aramubwira ati “Ragira intama zanjye. 18Ndakubwira ukuri koko : igihe wari ukiri umusore warikenyezaga kandi ukajya aho ushaka, ariko numara gusaza uzatega amaboko undi agukenyeze, kandi akujyane aho udashaka.” 19Yavuze atyo ashaka kumuburira urupfu rumuteze, ruzahesha Imana ikuzo. Amaze kuvuga atyo aramubwira ati “Nkurikira.”


text:
Kuki ibyaha by’abantu bamwe bigaragara hakiri kare?
Ibyaha by’abantu bamwe bigaragara hakiri kare, bikabakururira mu rubanza,… 1Timoteyo 5:24
Iyo usomye iri jambo uhita ubona ko byanze bikunze nubwo Imana ikunda abantu bose ikabafata kimwe, ariko bigaragara ko iyo umuntu akijijwe, akaba yaramaze kumurikirwa n’umucyo w’ijambo y’Imana, Imana imufata bitandukanye n’abandi bantu basanzwe.
Pawulo ahugura Timoteyo mbere yo kumusigira umurimo yamuhaye impanuro nyinshi zitandukanye kugira ngo agere k’urugero rwiza kandi rukwiye. Aho twasomye yamubwiye ko hari abantu ibyaha byabo bigaragara mbere y’iby’abandi.
Ubundi wakwibaza impamvu bamwe bakora ibyaha bigatinda kugira ingaruka, hakaba abandi bakora ibyo twakwita bito gusa bigahita bibakururira mu rubanza ako kanya.
Abantu bakunda kuvuga ko iyo umuntu atinze mu mwijima igihe kigera akabona habona. Ikindi iyo umwenda wera cyane ugashyiraho akantu gato k’umukara kukabona biroroha.
Bitandukanye cyane n’ibara ry’umukara ntirihita rigaragaza ko ryanduye kubera ko n’ubundi risa n’ibyanduza. Niyo mpamvu umuntu nawe ukijijwe iyo akoze nabi bigaragara vuba. Uzasanga abantu bakunda kubwira abakristo bati ‘’nawe urabikora?’’
Icyo baba bashaka kukumvisha ni ukukubwira ko hari ibintu bitababereye nk’abakristo, noneho babikora bigatungura abakugiriraga ikizere.
Iyo wiyemeje kuba umucyo, ibyo ukoze byose biragaragara, Niyo mpamvu ugomba kwitwararika kugira ngo umucyo ukurimo udahinduka umwijima. Imana ikubashishe mu izina rya Yesu, Amen.


text:
Bibiliya itwemeza ko iyi mibabaro itugose idaterwa n’Imana. Urugero, umwigishwa wa Kristo Yakobo yanditse agira ati: “umuntu niyoshywa gukora ibyaha, ye kuvuga ati ‘Imana niyo inyoheje’; kuko bidashoboka ko Imana yoshywa n’ibibi, cyangwa ngo na yo igire uwo ibyohesha” (Yakobo 1:13). Ubwo bimeze bityo rero, Imana ntiyashoboraga guteza izo ngorane zitagira ingano ziyogoza abantu. Nta n’ubwo iteza abantu iteza abantu ibigeragezo ngo ikunde irebe niba bakwiye ubuzima bwo mu ijuru, ndetse nta n’ubwo itera abantu kubabazwa ibaryoza ibintu bibi bibwira ko baba barakoze mu mibereho yabo ya kera.-Abaroma 6:7.
Byongeye kandi, n’ubwo hari ibintu byinshi bibi byagiye bikorwa mu izina ry’Imana cyangwa irya Kristo, nta kintu na kimwe muri Bibiliya kigaragaza ko haba hari nibura umwe muri bo waba yaragize ubwo ashyigikira bene ibyo bikorwa. Imana na Kristo nta ho bahuriye n’abihandagaza bavuga ko babakorera ariko babeshya bakanaryarya, bica bakanambura, kandi bagakora n’ibindi bintu bibi buteza abantu imibabaro.” Koko rero, “inzira y’umunyabyaha ni ikizira ku Uwiteka.” Imana “iba kure y’inkozi z’ibibi.”-Imigani 15:9, 29.
Bibiliya ivuga ko Imana ifite “Imbabazi nyinshi n’impuhwe” (Yakobo 5:11). Itangaza ko “Uwiteka akunda imanza zitabera” (Zaburi 37:28; Yesaya 61:8). Imana nta bwo ihora inzigo. Yita ku biremwa bye mu buryo bwuje impuhwe kandi bose ibaha ibyo bakeneye byose kugira ngo kugubwa neza (Ibyakozwe 14:16, 17). Ibyo kandi Imana yabikoze uhereye kera hose ubuzima bugitangira kubaho ku isi.


text:
Abanyamabanga nshingwabikorwa b’utugari 26 two mu karere ka Rusizi baguriye rimwe kuri uyu wa 10 Mutarama 2016.
Umunyamabanga nshingwabikorwa w’akarere ka Rusizi, Mushimiyimana Ephrem, yabwiye Imvaho Nshya ko mu gitondo cyo kuri uyu wa Kabiri, aba bayobozi bagejeje ku biro by’aka karere amabaruwa agaragaza ubwegure bwabo ku mpamvu zabo bwite na bo bakayakira.
Yagize ati “Ni byo koko, muri iki gitondo twakiriye amabaruwa ya ba Gitifu 26 b’utugari badusaba ko twakwemera ubwegure bwabo ku bushake bwabo, natwe nta kindi twari gukora uretse kwemera ubwo bushake bwabo kuko iyo umuntu akubwiye ko ashaka gusezera nta kindi wakora, aba beguye bakaba ari abo mu mirenge 14 mu mirenge 18 igize aka karere.
“Habayeho kwisuzuma, bareba ibyahise, imikorere yagiye ibaho, amakosa atandukanye agenda akorwa n’ibindi bahitamo gusezera ku mpamvu zabo bwite.’’
Mushimiyimana avuga ko ubundi iyo abantu beguriye rimwe nka kuriya baba basize icyuho gikomeye mu buyobozi ari yo mpamvu bagiye kwihutira gushaka abandi mu gihe kitarenze ukwezi bakaba babonetse.
Yasabye abaturage kutumva ko hari igikuba cyacitse cyangwa hari ikidasanzwe cyabaye, bagakomeza imirimo yabo kandi bakamenyera ko igihe cyose umuyobozi azajya yumva adashoboye kubakorera uko babishaka azajya abasezeraho hagashakwa undi ushoboye kubakorera.
Ati “Turakora ibishoboka byose mu gihe kitarenze ukwezi kumwe tube tubonye abasimbura aba bahagaritse akazi kabo, cyane cyane ko turi mu gihe gikomeye cyo gushyira mu bikorwa imihigo, urumva ko bitoroshye.
Icyo twasaba abaturage ni ukutumva ko hari igikuba cyacitse cyangwa ngo bumve ko hari serivisi bazabura. Ibyo ntibishoboka,abashinzwe iterambere mu tugari baraba bakora akazi aba bakoraga mu gihe tugishaka abandi,ariko serivisi zo zizakomeza gutangwa uko bisanzwe.’’
Aba beguye bakurikira Gitifu w’umurenge wa Gitambi, Niwemugeni Marie Claire n’uwa Muganza, Muhirwa Philippe, beguye mu kwezi gushize na bwo ku mpamvu zabo bwite.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Mbona ijuru rishya n’isi nshya, kuko ijuru rya mbere n’isi ya mbere byari byashize, n’inyanja yari itakiriho - Ibyahishuwe 21:1
Iterambere ryose tubona ndetse tukaritangarira hano mu isi, ntaho rihuriye n’iryo Imana yategurie abayizera. Bibiliya itangirira ku murima wa Edeni ikarangirira mu murwa Yerusalemunshya. Abenshi bava mu byaro bajya mu migi baba bakurikiyeyo iterambere rihari.
Abakristo natwe turagenda tugana ku iterambere rihebuje, ririmo ibyo twifuzaga kugeraho byose kandi ritarimo umuvumo n’umubabaro. Rizaba ari iterambere rihebuje rishingiye ku Mana kuko:
1.Izaturana n’abantu, ibe Imana y abo na bo bayibere ubwoko bwa yo- "Numva ijwi rirenga rivuye kuri ya ntebe rivuga riti "Dore ihema ry’Imana riri hamwe n’abantu kandi izaturana na bo, na bo bazaba abantu bayo kandi Imana ubwayo izabana na bo ibe Imana yabo" - Ibyahishuwe 21:3
2.Rizaba ari iterambere ryuzuye, tutakirwara , tutakibabara, tutagisonza – "Izahanagura amarira yose ku maso yabo kandi urupfu ntiruzabaho ukundi, kandi umuborogo cyangwa gutaka cyangwa kuribwa ntibizabaho ukundi kuko ibya mbere bishize" - Ibyahishuwe 21:4
3.Nta byaha bizaba bicyanduza iterambere, byose bizaba byejejwe – "Ariko abanyabwoba n’abatizera, n’abakora ibizira n’abicanyi, n’abasambanyi n’abarozi n’abasenga ibishushanyo n’abanyabinyoma bose, umugabane wabo uzaba mu nyanja yaka umuriro n’amazuku ari yo rupfu rwa kabiri" - Ibyahishuwe 21:8
4.Umugi wose wubakishije amabuye y’ igiciro cyinshi kandi wubatse neza – "Urwo rurembo rungana impande zose, uburebure bungana n’ubugari. Ageresha urwo rurembo rwa rubingo, ageramo sitadiyo inzovu n’ibihumbi bibiri, uburebure bw’umurambararo n’ubugari n’uburebure bw’igihagararo birangana“ -Ibyahishuwe 21:16
5.Ku barambiwe ibyondo n’imihanda mibi, nta kaburimbo izaba iri yo ahubwo imihanda yaho yubakishije izahabu – "Amarembo uko ari cumi n’abiri, yari imaragarita cumi n’ebyiri, irembo rimwe ryubakishijwe imaragarita imwe, atyo atyo. Inzira nyabagendwa yo muri urwo rurembo yashigirijwe izahabu nziza isa n’ibirahuri bibonerana “ - Ibyahishuwe 21:21
6.Amashanyarazi, na yo ntazaba akigezweho kuko ubwiza bw’Imana ni bwo buzatumurikira. “Kandi urwo rurembo ntirugomba kuvirwa n’izuba cyangwa n’ukwezi, kuko ubwiza bw’Imana ari bwo buruvira kandi Umwana w’Intama ari we tabaza ryarwo.“ - Ibyahishuwe 21:23
Abakristo bamwe babaye abo ku cyumweru gusa,ku buryo hariho n’abatakijya mu matorero yabo. Nyamara iki ni cyo gihe cyo kubaha Imana no kwirinda gutwarwa n’iby’ isi. Mbese aho wowe ntiwaba uhugiye mu kurundanya ubutunzi bw’ ino mu isi, ukita ku iterambere ry’ igihe gito wibagiwe ko iryiza kurutaho riri imbere? Akira Yesu Kristo witeganyirize ejo hazaza kandi n’iby’ uyu munsi utabiretse. "kuko kwitoza k’umubiri kugira umumaro kuri bike, naho kubaha Imana kukagira umumaro kuri byose, kuko gufite isezerano ry’ubugingo bwa none n’ubuzaza na bwo“-1Timoteyo 4:8


text:
par Leonard Habiyambere
Umukecuru yagiye kubitsa amafaranga menshi muri banki ; ageze yo abwira umukozi yabonye ati ndashaka ko amafaranga yanjye abikwa n’umuyobozi mukuru (Gérant) wanyu kuko ari menshi. Aramureka aratambuka ajya kumureba, agezeyo ;
Gérant aramubaza ati : aya mafaranga angana gutya wayakuyehe mukecu ?
Umukecuru arabwira ati : Ubundi rero nkunda gutega nicyo nkora gusa ; ati ndetse nawe niba ubishaka twatega.
Gérant ati dutege !!
Umucecuru aramubwira ati : imboro n’amabya byawe ni indinganire !!
Gérant ati urabeshya !!
Umucecuru ati reka nzazane Avoka yanjye ninsanga atari indinganire nzaguha milliyoni 2 !!
Gérant ati : ayo yo ndayariye pee !!
Umukecuru aragenda azana avoka we barinjira no kwa Gérant ati ngaho zana turebe avoka wanjye namuzanye.
Gérant amanura impantaro umucecuru afata ya mboro n’amabya bya Gérant arabigaragura, arabihindukiza. Noneho avoka we abibonye araturika ararira cyane !!!. Gérant abibonye abaza wa mukecuru ati : Ese avoka wawe ko arize nuko abonye ngutsinze ukaba ugiye kumpa millioni nzanjye 2 !!!
Umukecuru ati : Reka da ahubwo buriya nuko nateze nawe ko ninza ngafata imboro n’amabya bya Gérant, nkabigaragura nkabihindukiza; ko ampa miliyoni 12 !! Ubwo rero urumvako nguha 2 zawe ngazigarana inzanjye 10. He Hee Hee


text:
Abaheburayo 13:25 - Ubuntu bw’Imana bubane namwe mwese.
Mu gihe twitegura kwiga cyane ku nyigisho z’ubuntu muri Cellules zose z’Itorero rya Foursquare Church Kimironko, nafashe umwanya ntekereza cyane ku ijambo "Ubuntu", ubusobanuro ndetse n’agaciro kabwo mu mibereho y’umukristo. Naje gusanga harimo inyigisho ikomeye.
Ubuntu bwo kwinjiza umuntu mu ijuru cyangwa bukarimubuza! Hari amagambo nize ku bijyanye N’UBUNTU yanteye kuvuga ibyo.
Amwe muriyo ni akurikira:
1) Twakijijwe n’ubuntu kubwo kwizera (Abefeso 2:5-8). Agakiza tutashoboraga guca dutanze ikiguzi katugezeho ku buntu nk’impano (Abaroma 6:23b; Tit 3:3-7);
2) N’ubwo agakiza tukabonera ubuntu, ubuntu bw’Imana budusaba gukiranuka. Abantu benshi batekereza ko kuba agakiza ari ubuntu biduha uburenganzira bwo kwitwara uko twishakiye. Nyamara siko Bibiliya ivuga. Mu rwandiko rwa Tito (2:11-14) havuga ko ubuntu butwigisha "kureka kutubaha Imana n’irari ry’ibyisi...gukiranuka...
3) Gukiranuka bidusaba ubuntu bw’Imana. Nta muntu ushobora gukiranuka atagiriwe ubuntu n’Imana. Abagerageje gukurikiza amategeko barananiwe (Abaroma 3:10; 23). Abigisha gukiranukira Imana binyuze mu mategeko bameze nk’abajya ku kwezi burira urwego. Imana niyo idutera gukora ibyo yishimira(Abafilipi 2:13) kandi Yesu niwe udushoboza kuyasohoza (Abafilipi 4:13);
4) Igipimo cy’ubukure mu gakiza kireberwa ku myumvire umuntu afite ku buntu n’uburyo ayishyira mu bikorwa. Ni yo mpamvu Petero aduhugura gukurira mu buntu bw’Imana (2 Petero 3:18) kandi Ijambo ry’Imama ni ryo ridukuza mu buntu (Ibyakozwe 20:32);
5) Umuntu ashobora gupfusha ubusa ubuntu yagiriwe (2 Abakorinto 6:1) mu gihe nyuma yo kumenya ubuntu akoze icyaha nkana ( Abaheburayo 10:26-31).
Nyuma y’aya masomo, nasanze Agakiza gatangirira mu buntu kagarangirira mu buntu. Niho bamwe bagashoboreye niho abandi byabashobereye! Uri mu bahe? Ibaze nawe!
Ubuntu bw’Imana bubane nawe. Amen.
Rev. Dr. Fidèle Masengo, Foursquare Church Kimironko masengof@yahoo.fr


text:
Matayo 6:6 - Wehoho nusenga ujye winjira mu nzu ubanze ukinge urugi, uhereko usenge So mwihereranye. Nuko So ureba ibyiherereye azakugororera.
Uno munsi nafashe umwanya ntekereza ku masengesho umuntu akora wenyine n’ayo akora kuberako arikumwe n’abandi. Nasanze nabigereranya no kurya. Ubundi umuntu ashobora kurya ari wenyine cyangwa agasangira n’abandi. Icyo gusangira n’abandi bimara n’ugutera umuntu appetit gusa. Ubundi kandi gusangira n’abandi bisaba abantu kugira discipline.
No gusenga niko bimeze. Amasengesho umuntu asenganye n’abandi amufasha gusa kugendera kuri gahunda y’itsinda basenganye. Byanatera courage yo gusenga mu gihe abo barikumwe basenga cyane.
Ariko ikigira agaciro n’amasengesho buri wese mu itsinda akora, n’uburyo umutima we yawuteguye gusenga. Ubundi abaryi beza bazi ko kwisangiza biha umuntu kwisanzura. Ni ko bimeze no gusenga wenyine, bigufasha kwisanzura imbere y’Imana, uyibwira ibiri ku mutima utikanga abandi, usenga uhagaze wananirwa ugasenga uryamye...ugenda...usenga uvuga amagambo yumvikana ugahindura ukavuga mu ndimi, ukavugisha amarira.... Ngutuye amasengesho yawe yihariye!
Ngusigiye uwo mukoro.
VA mu bantu...Umuririmbyi ati "muze mwenyine twihererane kd munsange ahantu hatarabantu...."
Umunsi mwiza kuri twese!
Dr Fidèle MASENGO, Foursquare Church Kimironko masengof@yahoo.fr


text:
Ntabwo ntinda kubyo Evode yavuze kuko yigiza nkana.Azi neza ko nubwo musenyeri adafite urugo (not married),ariko azi ibibera mu ngo,ndetse kurusha Evode.Birababaje kubona bivugwa n'umuntu ujijutse.Reka jye nsubize musenyeri nkurikije ibyo Bible ivuga.Nta muntu numwe washobora gukemura ibibazo Musenyeri yasabye ko babikemura.Umuti nta wundi,ni Ubwami bw'imana dutegereje.Nkuko Daniel 2:44 havuga,Ubwami bw'imana ni Ubutegetsi bw'imana.Niyo mpamvu YESU yadusabye gusenga dusaba ngo ubwami bw'imana buze (Let your kingdom come).Umunsi ubwo butegetsi bwaje,ibibazo byose isi ifite bizakemuka. Nta muntu numwe ushobora gukuraho intambara,ubukene,kuronda amoko,uburwayi,urupfu,ubusaza,ubusumbane,etc...Ahubwo usanga abayobozi b'iyi si aho gukemura ibibazo,ahubwo bagira uruhare muli ibyo bibazo.Wakwibaza uti ese bizagenda gute?Dore igisubizo Bible itanga:Ku Munsi w'imperuka uri hafi,imana izica abantu bose bakora ibyo yanga (Yeremiya 25:33),ndetse yice n'abayobozi b'iyi si (Zaburi 110:5).Ubutegetsi bw'iyi si,buzahabwa YESU hamwe n'abantu bazajya kubana nawe mu ijuru (Ibyahishuwe 11:15).YESU azategeka isi imyaka igihumbi,ayihindure Paradizo,imere nk'ijuru.Musenyeri na Evode,aho guterana amagambo,bombi nibijye neza Bible bahinduke,aho gukeka ko abayobozi b'iyi si aribo bazakuraho ibibazo isi ifite.Ntibishoboka.
BIZIMANA Cosma - 17/12/2016 saa 12:36


text:
Mar 03, 2016 Bienvenu Ndacyayisenga Kwamamaza 0
Akenshi mu miryango ikunze kuvugwamo ihohotera, usanga abagabo badatinya gukubita abagore babo abana babireba, abahanga bemeza ko ubu ari uburyo bwo kwangiza umwana mu mutwe kuko ateshwa icyizere yari afite mu bushobozi bw’umubyeyi wagaragaye nk’umunyantege nke.
Gasana Udahemuka Magnus ni umuganga mu mitekerereze n’imyitwarire muri bitaro CHUK. Asobanura ko umugore afite uruhare runini mu kurema mu mutwe w’umwana kuko ari we umubyara akanamutoza kubaho. Ibyo bituma imico myiza yose ari we uyimuha ndetse akanamufasha guha icyerekezo amarangamutima ye.
Muganga Gasana ati “Iyo umwana abonye nyina akubiswe atakaza icyizere cyo kubaho akiri muto akumva ko n’ubuzima bwe bugiye guhagarara kubera ko uwaburengeraga yabaye umunyantegenke, kandi yaneshejwe amureba. Akumva nta muntu afite wo kumurengera kuko intwari ye bayiganzuye.
N’ubwo izi ngaruka zigera kuri benshi mu bana babonye ba nyina bahohoterwa, ngo buri mwana wahohotewe si ko avamo umuntu mubi. Ahubwo ashobora kuba mwiza bitewe n’abandi bantu bamufashije gusiba inzibutso mbi z’imibanire ya se na nyina bigatuma adakurana umutima mubi.
Indi mpamvu ikwiye gutuma ababyeyi batarwana mu maso y’abana babo, ni ukugira ngo ubusabane hagati y’ababyeyi n’abana bugumeho kandi bibarinde kujya bicuza impamvu babavutseho.
Nd. Bienvenu/Isange.com/Tel;0785247778,0725040607
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
sam.
11
juin
2011
ISOMO RYA MBERE
Ibaruwa ya kabiri Mutagatifu Pawulo Intumwa yandikiye Abanyakorinti
(2 Kor 12, 1-10)
Bavandimwe, 1mbese ni ngombwa kwirata ? Ubanza ari nta cyo bimaze ! Nyamara reka ngere ku ibonekerwa no ku byo nahishuriwe na Nyagasani. 2Hari umuntu nzi ku bwa Kristu, hashize imyaka cumi n’ine, - niba byari mu mubiri we, simbizi ; nita bitari mu mubiri we, jye simbizi ; Imana ni Yo ibizi -, uwo muntu rero yarajyanywe agezwa mu bushorishori bw’ijuru. 3Kandi nzi ko uwo muntu, - niba ari mu mubiri we, niba atari mu mubiri we simbizi ; Imana ni yo ibizi -, 4uwo muntu yajyanywe mu ijuru maze ahumvira amagambo arengeje imivugirwe, umuntu ndetse adafitiye uruhusa rwo gusubiramo. 5Bene uwo muntu namwiratana koko, usibye ko jyewe nta kindi nziratana kitari intege nke zanjye.
6Rwose nshatse kwirata sinaba ndi umusazi, kuko naba mvuga ibiri ukuri ; ariko na byo ndabyirinze, ngo hato batankekaho kuba nsumbye uko bambona cyangwa uko mvuga. 7Maze kugira ngo ibyo bintu bihanitse nahishuriwe bitantera kwirarika, nashyizwe umugera mu mubiri, ari yo ntumwa ya Sekibi ngo ijye inkubita nirinde kwikuza. 8Ibyo byatumye nsaba Nyagasani gatatu kose ngo ayinkize. 9Maze aransubiza ati « Ingabire yanjye iraguhagije ; kuko ububasha bwanjye bwigaragariza cyane cyane mu banyantege nke. » Ni ya mpamvu mpisemo kwiratira mu ntege nke zanjye, kugira ngo ububasha bwa Kristu bunyituriremo. 10Bityo, mpimbarirwe mu ntege nke zanjye, mu bitutsi, mu mage, mu bitotezo no mu ihagarikamutima mbigirira Kristu. Kuko igihe cyose mba mfite intege nke, ari bwo nyine mba nkomeye.
ZABURI (Zab 34 (33),8-9,10-11,12-13)
Inyik/ Nimushishoze maze mwumve, ukuntu Uhoraho anogera umutima.
Umumalayika w’Uhoraho aca ingando
hafi y’abamutinya, akabagoboka.
Nimushishoze maze mwumve ukuntu Uhoraho anogera umutima ;
hahirwa umuntu abereye ubuhungiro !
Nimutinye Uhoraho mwebwe abo yitoreye,
kuko abamutinya nta cyo babura.
Abakire bageza aho bakena bagasonza,
Naho abashakashaka Uhoraho nta cyo babura.
Bana, nimuze muntege amatwi,
mureke mbigishe uko mutinya Uhoraho.
Ari hehe umuntu ukunda ubugingo,
Akifuza guhirwa mu buzima bwe bwose ?
IBANGONDIRIMBO RIBANZIRIZA IVANJILI (2 Kor 8, 9)
Alleluya AlIeluya.
Yezu Kristu, We wari umukire yemeye kwigira umukene,
kugira ngo adukungaharishe ubukene bwe.
Alleluya.
IVANJILI
+ Matayo (Mt 6, 24-34)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 24« Nta wushobora gukorera ba shebuja babiri : azanga umwe akunde undi, cyangwa azibanda kuri umwe, asuzugure undi. Ntimushobora gukorera Imana na Bintu.
25« Ni cyo gituma mbabwira nti ‘Mwihagarikwa imitima n’uko muzamera, ari ku bibatunga cyangwa ku byo muzambika umubiri wanyu.’ Ubugingo se ntiburuta ibyo kurya ? Umubiri se wo nturuta umwambaro ? 26Nimurebe inyoni zo mu kirere : ntizibiba, ntizisarura, ntizihunika mu bigega, nyamara So wo mu ijuru arazigaburira ! Mwebwe se ntimuzitambukije agaciro ? 27Ni nde muri mwe n’aho yahagarika umutima ate, washobora kugira icyo yongera ku bugingo bwe ?
28«Imyambaro yo yabahagarikira iki umutima ? Nimwitegereze indabo zo mu gasozi uko zikura : ntiziruha, ntiziboha. 29Nyamara rero ndababwira ko na Salomoni mu bukire bwe bwose, atigeze yambara nka rumwe muri zo. 30Niba Imana yambika ityo icyatsi cyo mu murima kiriho none, ejo kikazatabwa mu muriro, mwe ntizabarengerezaho mwa bemera gato mwe ? 31Mwibunza rero imitima muvuga ngo ’Tuzarya iki ? Tuzanywa iki ? Tuzambara iki ?’ 32Ni ibyo byose abanyamahanga bahihibikanira. So wo mu ijuru azi ko ibyo byose mubikeneye. 33Ahubwo mbere na mbere nimuharanire Ingoma n’ubutungane bwayo, naho ibindi byose muzabigerekerwaho. 34Mwiterwa impagarara n’iby’ejo : umunsi w’ejo uzazana impagarara zawo. Umuruho wa buri munsi urahagije.»


text:
Pharrell Williams n’umugore we Helen Lasichanh bemereye ikinyamakuru People ko biteguye kubyara umwana wa kabiri wiyongera ku mfura y’umukobwa babyaye mu mwaka wa 2008.
Pharrell w’imyaka 43 na Helen Lasichanh wa 36, bavuze ko bafite amashyushyu yo kwakira umwana wabo wa kabiri ugwa mu ntege umukobwa witwa Rocket Ayer. Ntibatangaje igihe uyu mubyeyi azibarukira gusa inshuti za hafi z’uyu muryango zivuga ko akuriwe.
Aba bombi bakundanye igihe kirekire baza kurushinga mu Kwakira 2013, bakoze ubukwe bw’agatangaza icyo gihe. Pharrell yaherukaga gutangaza ko aryohewe cyane n’uburyo abanye n’umugore we, ngo ‘uko iminsi ishira niko arushaho kumwiyumvamo’.
Mu mwaka wa 2014, Pharrell Williams yabwiye Oprah ko we n’umugore we Helen Lasichanh bahisemo kwita umwana wabo "Rocket"[igisasu cya kirimbuzi] nk’uburyo bwo kumvikanisha ko mu byo azanyuramo byose azahora ajya hejuru.
Yagize ati "Ni nk’uko Abahinde bahitamo izina ry’umwana bagendeye ku mbaraga cyangwa inyamaswa, twamwise tugendeye ku mashini yakozwe n’imbaraga z’umuntu bisobanuye ko ajya hejuru,agomba guhora azamuka."


text:
Uku kugenda mu munyenga w’urukundo ariko hari byinshi bakora ndetse bimwe ntibamenye ko ari amakosa akomeye ashobora gutuma ibyo bibwiraga ko bazabana ubuziraherezo biba amateka.
Dore amwe mu makosa akwiye kwirindwa n’abantu bagitangira gukundana nk’uko tubikesha n’urubuga Elcrema.
1. Kwihutisha gahunda zose
Ibyishimo n’umunezero wo kuba uri kumwe n’umuntu wumva ukunze cyane bishobora gutuma benshi mu bagitangira gukundana bafata imyanzuro yihuse cyane.
Iga gutwara ibintu gahoro gahoro ndetse wirinde gutangira gutekereza no kuvuga kuri ya mishinga y’igihe kirekire nk’ubukwe, abana n’ibindi.
Mwembi mukwiye kugerageza kubanza gufata umwanya uhagije mukareka umubano wanyu ukabanza gukura mbere yo gutangira gufata imyanzuro ikomeye.
2. Gusangiza abandi iby’urukundo rwanyu
Irindi kosa rikwiye kwirindwa n’abantu bagitangira gukundana n’ukwihutira gusangiza inshuti n’abavandimwe amakuru yose yerekeranye n’urukundo rwanyu.
Inshuti zawe ntabwo zikwiye kumenya buri kantu kose kaba hagati yawe n’umukunzi wawe, ntabwo zikwiye kumenya amabanga yanyu yose uko yakabaye.
Ni byiza ko mwiga gushyiraho umurongo ntarengwa mu byo mubabwira kuko ahanini bashobora kwitwaza intege nke zanyu ugasanga barabasenyeye kandi rutararenga umutaru.
3. Kumva mwahorana
Iyo abantu bagitangira gukundana baba bumva bahorana igihe cyose ndetse bakumva ibintu byose bakwiye kubikora bari kumwe.
Ibi ariko n’ikosa rikomeye rishobora kwangiza umubano wanyu kandi mu gihe gito kuko nubwo ari ingenzi cyane, uba unakeneye umwanya wo kugira byinshi ushyira ku murongo byerekeranye n’ubuzima bwawe bwite.
Ikindi kandi guhana umwanya bituma mutarambirana vuba ngo umwe yumve atacyifuza kuba hamwe n’undi.
4. Kumva ko mu rukundo rwanyu ibintu byose bizahora ari byiza
Nta rukundo cyangwa umubano udahura n’imbogamizi, kumva ko rero uwanyu uzahora utunganye ni ukwibeshya cyane.
Niba utekereza gutyo kandi mukiri mu ntangiriro nimugira icyo munanirwa kumvikanaho uzahita wumva ko birangiye ndetse ko ariryo herezo ry’urukundo rwanyu, aho gushakisha uko mubikemura.
5. Guha agaciro gake inshuti n’umuryango wawe
Iri n’ikosa rikunda guhurirwaho n’abantu benshi bagitangira gukundana aho usanga benshi baha umwanya munini umubano wabo bakibagirwa ko hari inshuti n’umuryango basanganywe.
Nubwo ari byiza ko wita cyane ku rukundo rwanyu rukiri mu ntangiriro, ntibikwiye gutuma wibagirwa ko wari usanzwe ufite inshuti n’umuryango kandi ko nabo bagukeneye.
6. Kumva ko muzahuza muri byose
Ikindi abantu bagitangira gukundana bakwiye kwirinda, ni ugutekereza ko iteka bazahuza mu bintu byose. Kuba mukundana ntibikuraho ko hari imyumvire imwe n’imwe mudahuje.
Kudahuza ntibikwiye kubatanya ahubwo buri umwe agomba guhora yiteguye kumva no guha agaciro igitekerezo cy’umukunzi we kabone niyo yaba atari ko we abyumva.


text:
Nov 13, 2015 Isange Corporation Amadini, Ibiterane 0
Itorero rya ADEPR ririmo rishyashyana mu myiteguro ya Yubile y’imyaka 75 ritangije ivugabutumwa,iyi yubile izaba kuwa 21ugushyingo 2015 muri stade Amahoro iremera,yabimburiwe n’ibikorwa byo kuyizihiza bihereye mu midugudu,amaparuwasi,Amatorero y’Uturere ndetse n’indembo ari nayo mpamvu n’Itorero rya ADEPR paruwasi ya Gikondo naryo ryizihiza iyi yubile kuri uyu wa 15/11/2015 ku cyicaro cy’iyi paruwasi i Gikondo ahazwi nka Karugira.
Nk’uko twabitangarijwe na Rev Pastor Murwanashyaka Faustin,umushumba wa paruwasi ya Gikondo,iyi Yubile irizihirizwa muri iyi paruwasi mu gihe iyi paruwasi inizihiza isabukuru y’imyaka 20 ivutse,nyuma yo kubyarwa na Kimihurura,ubu naayo ikaba yarabyaye aandi maparuwasi atatu ariyo Gatenga,Kicukiro Schell ndetse na Rwampara zose ziri mu Itorero ry’Akarere rya Kicukiro.
Paruwasi ya Gikondo ubu isigaranye imidugudu itatu Karugira na Kigarama zibarizwa mu murenge wa Kigarama ndetse na Gashyekero ibarizwa mu murenge wa Gikondo,ikaba ikataje mu ivugabutumwa ryuzuye kuko umubare w’abakizwa ugenda wiyongera kandi n’imibereho y’abaturage n’abakirisitu by’umwihariko igahinduka.
Kuri icyi cyumweru rero kuwa 15/11/2015riraba ryizihiza Isabakuru y’iyi 20 myaka rimaze naYubile umurimo utangijwe na ADEPR mu Rwanda,uyu muhango uzaba nyuma ya saa sita uzizihizwa n’amakorari menshi akorera umurimo muri iyi paruwasi,ariko hakazagarukwa ku bigwi by’abantu bahirimbaniye umurimo muri iri Torero rya Gikondo.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
ven.
11
févr.
2011
ISOMO RYA MBERE
Isomo ryo mu gitabo cy’Intangiriro (Intg 8, 6-13.20-22)
6Hashize iminsi mirongo ine, Nowa akingura idirishya ry’ubwato yari yakoze. 7Arekura igikona. Kirasohoka kirakomeza kiraguruka, kirajarajara kugeza ko amazi akamye, ubutaka bukagaragara.8Hanyuma Nowa arekura inuma, kugira ngo arebe niba amazi yagabanutse ku isi. 9Ariko inuma ntiyabona aho ikandagira, ni ko kumugarukaho mu bwato, kuko amazi yari akiri ku isi hose. Nowa atega ikiganza arayisingira, ayigarura mu bwato. 10Yirenza iminsi irindwi, arongera arekura inuma. 11Inuma ihindukira nimugoroba, itwaye mu kanwa ishami ritoshye ry’umuzeti! Nko Nowa amenya ko amazi yari yagabanutse ku isi. 12Arongera ategereza indi minsi irindwi arekura inuma, ariko yo ntiyongera kumugarukaho. 13Mu mwaka wa magana atandatu n’umwe w’ubuzima bwa Nowa, mu kwezi kwa mbere, ku munsi wako wa mbere amazi arakama, ubutaka buragaragara. Nowa yegura igisenge cy’ubwato, arebye asanga ubutaka bwumutse.
20Nowa yubakira Uhoraho urutambiro. Mu matungo yose atazira no mu nyoni zitazira, arobanuramo izo guturaho ibitambo bitwikwa kuri urwo rutambiro. 21Uhoraho ahumurirwa n’umwuka ugusha neza w’ibitambo. Nuko aribwira ati«Sinzongera kuvuma ubutaka ukundi ku mpamvu y’umuntu. N’ubwo kuva mu bwana bwe nta kindi umutima we urarikira uretse ikibi, sinzongera kwica ibifite ubugingo nk’uko nabigenje. 22Iminsi yose isi izamara, ibiba n’isarura, imbeho n’ubushyuhe, icyi n’itumba, amanywa n’ijoro, ntibizigera bivaho.»
ZABURI (Zab 116 (114-115),12-13,15-16,18-19)
Inyik/Mana yanjye, nzagutura igitambo cy’ishimwe.
Ibyiza byose Uhoraho yangiriye,
rwose nzabimwitura nte?
Nzashyira ejuru inkongoro y’umukiro,
kandi njye niyambaza izina ry’Uhoraho.
Koko Uhoraho ababazwa n’urupfu rw’abayoboke be!
None rero, Uhoraho, wagiriye ko ndi umugaragu wawe,
Umugaragu wawe wabyawe n’umuja wawe,
maze umbohora ku ngoyi!
Nzarangiza amasezerano nagiriye Uhoraho,
imbere y’iteraniro ry’umuryango we wose,
mu ngombe z’Ingoro y’Uhoraho,
muri wowe nyirizina, Yeruzalemu!
IBANGONDIRIMBO RIBANZIRIZA IVANJILI (Zab 146 (145), 1.8)
Alleluya Alleluya.
Mutima wanjye, singiza Uhoraho!
Uhoraho ahumura amaso y’ impumyi,
Uhoraho agorora ingingo z’abahinamiranye.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 8, 22-26)
Muri icyo gihe, 22Yezu n’abigishwa be bagera i Betsayida, abantu bamuzanira impumyi bamwingingira ko ayikoraho. 23Afata lmpumyi ukuboko ayikura mu rusisiro, ayisiga amacandwe ku maso, ayiramburiraho n’ibiganza maze arayibaza ati «Hari icyo ubona?»24Impumyi irambura amaso, iramusubiza iti«Ndabona abantu, barasa n’ibiti ariko baragenda.» 25Yezu arongera ashyira ibiganza ku maso ye, undi atangira kubona bigaragara, arakira, abona neza ibintu byose uko biri. 26Nuko Yezu amwohereza iwe amubwira ati«Ntiwinjire no mu rusisiro.»


text:
Ibi babitangaje ku wa 19 Kamena 2016 mu nteko rusange y’iryo shyaka ku rwego rw’Akarere ka Rusizi, ubwo abarwanashyaka baryo bagaragazaga ko nta mikorere igaragara ku rwego rw’imirenge, utugari n’imidugudu kandi ari ho hari abayoboke b’ishyaka.
Umuyobozi wa PSD mu Murenge wa Nkanka, Ndayambaje Alex, avuga ko inzitizi zituma abarwanashyaka basa n’abasinziriye, zikomoka ku buyobozi bukuru ku rwego rw’akarere n’igihugu butegera abayoboke babo mu mirenge n’imidugudu ngo babaganirize ku bitagenda.
Yagize ati “Ducibwa intege n’uko inzego zo hejuru zidukuriye zitatwegera ngo zidusure kugira ngo dushyire umwete mu bikorwa byacu. Duheruka dukora inama ya ‘Congres’ gusa, nyuma yayo ntidusurwa mu mirenge, bigatuma ducika intege.”
Cyakora mu myanzuro yafashwe, ngo ni uko urwego rw’igihugu rwemeye kuzajya rubagenderera bakaganira ku byatuma ishyaka ryabo rikomeza gukora neza.
Depite Niyonsenga Theodomir, Umunyamabanga Mukuru Wungirije ushinzwe urubyiruko muri komite nyobozi ya PSD, avuga ko byagaragaye ko ishyaka rikora cyane ku rwego rw’akarere, ahandi bigasa n’aho basinziriye ariko ngo bagiye kumanuka kugira ngo begere abayoboke hasi.
Perezida wa PSD mu Karere ka Rusizi, Habyarimana Deogratias, avuga ko nubwo abarwanashyaka badakora neza, bitavuze ko batazi inshingano zabo, ahubwo ngo ntibazishyira mu bikorwa. Aha, ngo bakaba bongeye kubibutsa ibyo bashinzwe kugira ngo batangire kubishyira mu bikorwa.
Yagize ati “Bagaragaje impungenge ariko mu by’ukuri bazi inshingano zabo, ahubwo ni uko batazishyira mu bikorwa kuko uhagarariye umurenge agomba gukoresha ‘Congres’ akamenyesha uhagarariye akarere. Twongeye kubibutsa inshingano, twizere ko noneho uhereye uyu munsi bagiye kuzubahiriza.”
Muri iyi nteko rusange, abayoboke ba PSD bahawe n’ikiganiro kuri gahunda yo kubashishikariza umuco wo kwibumbira mu makoperative no kwizigamira kugira ngo barusheho kwihuta mu iterambere.


text:
Umuvugizi wa ADEPR yashishikarije abagore kunagana ishuri rya Bibiliya...Soma ibikurikira
Abakristo bo muri Gakenke biyujurije urusengero rw’amatafari ahiye rujyanye...Soma ibikurikira
Nta kintu na kimwe cyatwikiriwe kitazatwikururwa, cyangwa igihishwe munsi...Soma ibikurikira
Gukoresha iyi ngengabihe/kalindari bizadushoboza gusenga no kwitoza kwatura...Soma ibikurikira
IKIZU ntikirwanira n’inzoka ku butaka. Ahubwo ikizu giterura inzoka kikayihindurira ikibuga kikayijyana mu kirere,...
8.Wakunze gukiranuka wanga ibyaha, Ni cyo cyatumye Imana ari yo Mana yawe, Igusīga amavuta yo kwishima, Kukurutisha...


text:
Ijoro ry’umunsi wo gushyingirwa riba ritegerejwe cyane hagati y’abageni, ariko hari abagabo bakora amakosa bigatuma uwo munsi ubabera mubi kandi nyamara bashoboraga kuyirinda.
Inkuru yanditswe ku rubuga El Crema igaragaza amakosa akorwa n’abagabo ku munsi w’ububwe ndetse bagatanga n’inama y’uburyo biba bikwiriye gukorwa kugira ngo uwo munsi ubere urwibutso abashyingiranwe.
1.Kunywa inzoga cyane : Abagabo bamwe biyahuza inzoga ku ku munsi wo gushyingirwa
Ni byo, baba bishimiye ko binjiye mu bundi buzima ariko ngo ibyo bibagangamira igikorwa cy’imibonano mpuzabitsina aba agiye gukorana n’umugeni we kuko inzoga zimuca intege nta kore neza inshingano ze cyangwa akaba yazikora nabi atumvikanye n’umugeni we.
2. Babifata nk’ibintu bikomeye
Abagabo batuma umunsi bashyingiriweho uba mubi kuko babifata nk’ibintu bikomeye (babigira intambara) ariko bagirwa inama yo ku bifata nk’ibintu byoroshye.
Ngo gukora imibonano mpuzabitsina si ngombwa gushyiramo imbaraga nyinshi keretse uwo muyikorana abigusabye.
3. Gukurikiza ibyo muri filime
Ngo si byiza namba kuba wakwifuza gukoresha umugore wawe ibyo wabonye mu mafilime dore ko ibyinshi biba ari amakabyankuru. Abagabo bagirwa inama yo kutigana ibibera mu mafilime kuko iyo bibaye bityo bituma imibonano mpuzabitsina itagenda neza.
4. Guhubuka
Guhubukira guhita ukora imibonano mpuzabitsina ku munsi mwashyingiriweho ngo witwe umugabo nyawe bituma igikorwa kitagenda neza.
Ugomba kumenya ko umubiri w’umugore biwufata umwanya kugira ngo winjire mu gikorwa cyo gutera akabariho, aho guhubuka wabanza ukamutegura neza binyuze mu kumukorakora no kumusoma kugeza igihe na we abishakira.
5. Gutekereza ku bitagenze neza ku munsi w’ubukwe :
Ijoro ry’umunsi mwashyingiweho aba ari umunsi udasanzwe, si byiza guhita utangira gutekereza ibitagenze neza mu bukwe bwanyu kuko haba hari indi minsi myishi yo kuzabiganiraho muri kumwe.
Si byiza gutekereza ku bakoze nabi inshingano wabahaye ku munsi w’ubukwe bwanyu kuko bituma ukora imibonano mpuzabitsina utishimye, uwo munsi ukababera mubi.
RUSHYASHYA
Wamenya ute ko umukobwa agukunda byukuri ?
Amakosa wakora agatuma ugwa ku ishyiga
Wari uziko Ijambo “Mbabarira” rishobora kubaka urukundo mu gihe umubano wanyu...
Ubutumwa bugenewe abakobwa bateganya gushaka
Ibintu 10 ushobora kuba utazi byerekeranye no kurangiza k’ umugore
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
Abagore ni ibiremwamuntu : hari ibihugu bimwe bidaha agaciro umugore ku buryo afatwa nkaho atari ikiremwamuntu nta bitekerezo bizima byamuvamo, nyamara Leta y’u Rwanda yo yabonye ko umugore nawe ashoboye niko kumuha uburenganzira busesuye no kububungabunga.
Umugore yari yarakandamijwe igihe kinini : Abagore bagize igice kinini cy’abanyarwanda batazi gusoma no kwandika, bityo bakaba barengana kuko batazi n’uburyo bashobora kurenganurwamo.
Leta y’u Rwanda imaze kubona ko hari ingaruka nyinshi zigera ku bagore bitewe n’imyumvire mibi yariri mu banyarwanda yashyizeho gahunda yo kwimakaza uburinganire mu banyarwanda ku buryo buri muturarwanda wese asobanukirwa na politiki y’uburinganire dore ko nubwo hakiri abagifite imyumvire itari myiza ku buringanire hari icyizere ko nabo batarabyumva neza bazageraho bagasobanukirwa n’uburenganzira umugore ahabwa na politike y’uburinganire.
Uruhare rw’umugore mu muryango nyarwanda : Abagore nibo bagira uruhare runini mu burere bw’abana, bityo bakaba bafite n’umwanya w’ibanze mu kubatoza umuco wo kubahahiriza uburenganzira bwa muntu.
Kuba umugore ariwe pfundo ry’uburere abana b’u Rwanda bazagira bisaba ko agomba kwitabwaho akigishwa uko yakiteza imbere kugirango n’abamukomokaho bose nabo bazagire imbere heza.
Abagore nibo benshi bakora imirimo nyongerabukungu : Abagore bagize igice kinini cy’abaturage kandi bafite uruhare runini mu mirimo nyongerabukungu, bisaba ko bamenya uburenganzira bwabo kugirango barusheho kongera umusaruro ndetse bagire n’uruhare rugaragara mu micungire y’uwo mutungo dore ko hari abagabo bumva ko bakiharira imicungire y’umutungo kandi baba barafatanije n’abagore mu kuwushaka.
Byakuwe muri raporo y’inama yateguwe na Women’s Legal rights Initiative yigaga ku ruhare rwo kurengera no guteza imbere uburenganzira bw’ abagore mu kubungabunga ubusugire bw’ingo n’umuryango nyarwanda muri rusange.


text:
2.Umuhungu yabwiye umukobwa bari inshuti ati “Nta mafaranga mfite nka Bob, kandi nta mitungo ngira nka Bob, yewe nta bigo by’ubucuruzi ngira nka Bob, nta modoka nta n’inzu ngira nka Bob. Ariko nubwo ntari umukire nka Bob, ndagukunda kandi ndifuza ko umbera umugore nkakubera umugabo.”
Mu gihe umusore yari akirangiza kuvuga, umukobwa yahise amuhobera cyane, amusomagura ku mataka aramubwira ati “Niba koko unkunda ndakwinginze mbabarira umpuze na Bob.”
3.Joriji mu ruhame rw’abandi bakirisitu, aterura ijambo aravuga ati “Njya nsoma muri Bibiliya ngahera mu itangiriro nkaminuka mu Byahishuwe nta na hamwe ndasanga handitse ifiriti,cyangwa amakaroni, ariko ba sha, muzasome neza ibice byinshi usanga bivuga umutsima, umutsima, umutsima. Yemwe akawunga na ko kazajya mu ijuru.”


text:
Ibyo kugutabara ntabwo Imana yabivuyemo!
‘’Mumenye yuko kugeragezwa kwanyu gutera kwihangana.’’ Yakobo 1:3
Mu bwami bw’Imana, ni byiza kubana n’Imana ariko ukagenda urushaho kumenya ubwenge butarondoreka bw’umuremyi wawe. Icyakora uko mutindana hari ibyo ugenda umenya.
Hari ubwo uza munzu y’Imana barakubwiye agace gato ku Mana, wahagera yakora mu bundi buryo bikagucanga, ugatangira kwibaza impamvu. Gusa muri byose Imana irakiranuka.
Imana niyo yakuremye, wenda iza no kuguhamagarira kuyikorera umurimo runaka. Mu mikorere yayo yemera ko duhura n’ibitugerageza bitari bimwe. Hari ibyo ugerageza ukabona birakunze mu buzima busanzwe, ariko ntabwo dukwiye kwibagirwa ko hari igihe Imana ifata umwanya wo kugerageza kwizera kwacu. Iyo kwizera kwawe kumaze kugeragezwa kuzana kwihangana muri wowe.
Mu mpamvu zimwe zituma hari ibigeragezo Imana yemera ko bitugeraho harimo kugerageza kwizera kwacu.
Bibiliya itubwira ko bene ibyo byiringiro bituruka mu kunesha amakuba twishimiramo ntabwo bidukoza isoni. Abaroma 5:5
Uramutse umenye ibi ntabwo wakongera kwiganyira cyangwa se kwivovotera Imana. Ntabwo Imana yatindije isezerano ryayo nk’uko bamwe babyibwira, nta nubwo yataye ubwoko bwayo, nta nubwo yabivuyemo ibyo kugutabara.
Ibya Sogokuruza Aburahamu mubyo kwizera, bitubera urugero, kandi Imana yari yavuganye nawe.
Kugira ngo abone umwana Isaka hashize ¼ cy’ikinyejana. Wakwibaza ngo iki gihe cyose kuki cyashize ? Byari bigoye kwiyumvisha ko Imana itabeshya iyo ivuze, ariko ifite ubushobozi bwo gukora ibyo ivuga. Bishobora no kugera aho inshuti, abavandimwe baguseka ku bwo gutegereza Imana, ariko wicika intege kuko Imana igambiriye gukora ibintu bikomeye kubw’umugambi wayo mwiza ifite ku bana bayo. Ihangane Imana ikorera byose kubw’ubuntu bwayo.
Ntabwo Aburahamu yapfuye kwitwa Sekuruza w’abizera, igihe Imana imutuma gutamba Isaka, agize kumubona mu za bukuru, ari umwe gusa, none ngo ajye no kumutamba, ariko byose Imana irabyemera n’ibindi byinshi bisa n’ibyo.
Imana ijye idushoboza gushishikarira kumenya icyo igambiriye mu bitubaho byose.
Ahubwo usabe Imana kugukomeza cyane wowe w’imbere, Kristo akomeze ature mu mutima wawe mu kwizera. Bizakubashisha gutegereza amasezerano y’Imana, kuko ifite ubushobozi bwo kuyasohoza.


text:
Abagore bahinga kawa mu murenge wa Gashonga mu karere ka Rusizi, bibumbiye muri koperative COPUDIKA, igizwe ahanini n’abapfakazi basizwe iheruheru na Jenoside yakorewe abatutsi, baravuga ko bamaze imyaka 3 bangirijwe kawa, ariko ngo magingo aya ntibarishyurwa.
Ikawa z’aba bagore zangijwen’igikorwa cyo kunyuza umuriro w’amashanyarazi mu murima wa koperative yabo, ndetse na Transiforomateri akaba ari ho bayubatse, bizezwa ko bazishyurwa ariko kugeza n’ubu ntibazi aho ikibazo kiri.
Bavuga ko ubwo batemaga kawa yabo bakuragaho amarariro n’amaramuko ngo hubakwe iyo Transifo, bababwiye ko batazatinda kubishyura, bagenzi babo bandi bangirijwe imyaka inyuranye bamwe ngo barishyuwe, bamwe ngo bishyurwa ari uko barinze guhagukura bakigira i Kigali, abatarashoboye kujyayo ngo ibyabo byaburiwe igisubizo.
Mukandanga Alexiane yagize ati “Badutemeye ibitsinsi bya kawa 50 kandi igitsinsi kimwe kibaho ibiti bitari munsi ya 3 cyangwa 4 n’aho bashyize iyo transifo ntibahatwishyuye ngo batubwire aho tuzajya tugarukira, iyo dusasiye na yo turayisasira kandi tubona yanditseho ngo “uhegereye wapfa”.
Tukumva hari igihe twazahura n’ingorane muri uyu murima, tukifuza ko twakwishyurwa, tukita kuri kawa y’ahasigaye ariko ntidukomeze guhomba gutya.”
Umuyobozi w’iyi koperative Mukayitesi Marie avuga ko byabahombeje bikomeye, kuko ibiti bingana gutyo mu myaka 3 baba barabikuyemo amafaranga menshi bagafasha imfubyi basigaranye, ariko ngo byarabadindije kandi ibyo basabwaga byose barabitanze.
Kugeza ubu ngo barakibaza impamvu atazira rimwe, bamwe bakayabona abandi ntibayabone, bakanahangayikishwa n’uko batabwiwe amafaranga bazishyurwa, agakomeza kugirwa ubwiru.
Agoronome w’umurenge wa Gashonga Dunia Théogène, avuga ko uretse aba bagore hari n’abandi baturage batarishyurwa, kuko ngo aya mashanyarazi yaturukaga ahitwa mu Rusambu, mu murenge wa Nyakarenzo ugana Gashonga mu mwaka wa 2013.
Avuga ko ibisabwa byose babijyanye ku bahagarariye EUCL mu karere ka Rusizi, bamwe bagasabwa kugira ibyo buzuza, bakabyuzuza, bakabwirwa ko bazaba bishyuwe mu ntangiriro z’ukwezi kwa 8 uyu mwaka ariko n’ubu ntibazi ikibazo aho kiri.
Umuyobozi wa EUCL mu karere ka Rusizi, Twagiramungu Eugène, avuga ko iki kibazo kigiye gukurikiranirwa hafi bakishyurwa ibyabo, akemeza ko bitarenze mu mpera za Nzeri uyu mwaka bose bazaba bishyuwe.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Yabigarutseho kuri uyu wa Gatandatu tariki ya 01 Ukwakira ubwo yifatanyaga n’abaturage bo mu Murenge wa Karama mu Karere ka Huye mu muganda wajyanye no gutangiza Icyumweru cyahariwe Ubumwe n’Ubwiyunge.
Ni umuganda wabaye hahingirwa Ancille Mukakimonyo ufite imyaka 65 warokotse Jenoside yakorewe Abatutsi, umaze imyaka igera kuri ine ahanganye n’uburwayi bwa Kanseri.
Ako gace gafite amateka akomeye, kuko mu gihe cya Jenoside abatutsi basaga 50% bari bahatuye bishwe, abasigaye bagahunga.
Ubwo Inkotanyi zabohoraga igihugu, benshi mu bakoze Jenoside bahiye ubwoba bahungira i Kibeho muri Nyaruguru, ariko nyuma izi ngabo zibasaba kuhava bwangu, bamwe basubira mu ngo bafite ubwoba ko zizihorera kubera amabi bakoze, ku buryo bamwe aho gutaha bakomereje muri Repubulika Iharanira Demokarasi ya Congo.
Mukagatare Françoise warokotse Jenoside avuga ko muri icyo gihe bitari byoroshye kubana n’imiryango yabiciye nubwo abakekwagaho ibyaha bari bafunzwe.
Ati “Abagore bajyaga kugemurira abana babo bakanyura hano aho abarokotse Jenoside bari bari, urumva ko byari bikomeye kuko abarokotse bari bafite agahinda kenshi, hanyuma abacitse ku icumu nabo bagashaka kwihorera no kubagirira nabi.”
Mukangwije Triphine wo ku ruhande rw’imiryango yagize uruhare muri Jenoside, yavuze ko kuri bo bitari byoroshye no kureba umuntu mbere wari ufite abana akaba ntabo agifite, ku buryo bihishaga mu nzu ngo batababona.
Ati “Mu minsi mike twatangiye kugemurira abagabo bacu, nta muhanda twabonaga, wanyuraga mu kayira ka kinyarwanda kugira ngo ugere kuri gereza. Nabwo twagendaga ukwacu ngo n’ikitwica kiturimbure twese. Waragendaga hano ku mashuri abana bakaba bakubonye, uko angana kose, bakaguha amabuye, bakaguha imigeri, ukabimena. Waba ugize Imana wayora ukayora n’imicanga ukamushyira.”
Muri icyo gihe nibwo haje Umupadiri witwa Jérôme Masinzo, nk’umuntu wihaye Imana abonye ibibera aho, afata iya mbere akajya asura imiryango akababaza niba bashobora kugaruka gusenga, abapfakazi babyemera mbere, kugeza nubwo yaje no kwigarurira imitima y’imiryango y’abakoze Jenoside, bahurira mu Muryango umwe, wiswe“Ubutwari bwo kubaho”.
Ni igikorwa cy’indashyikirwa cyanahawe igihembo ku rwego rw’igihugu n’umuryango Unity Club mu 2015, ndetse na Padiri Masinzo ahabwa ishimwe nk’Umurinzi w’Igihngo.
Senateri Makuza yavuze ko kugira icyo uvuga ku bwiyunge mu gace nk’aka bigoye, ariko ubuhamya bw’ako ni ikintu kigaragaza ko ibyo bamwe babonaga ko bidashoboka cyane cyane abanyamahanga, byagaragaye ko bishoboka.
Ati “Ni igikorwa kigaragaza ko ubumwe cyangwa ubwiyunge atari amagambo, atari imvugo y’abanyepolitiki, atari ukwikiza, ariko ubwiyunge bigaragaza kwihangana no kwirenga, ariko biduha isomo ko iyo uharanira icyiza ntugacike intege.”
Yavuze ko hagati y’abakorewe Jenoside n’abayikoze hari aho bamwe birebaga ukwabo, ariko bigera aho biyumvisha ko bagomba kwirenga no kurenga akababaro bafite, bagatera intambwe bakumva ko bashobora kwiyunga, n’abakoze ikibi bakarenga ipfunwe bafite bagatera intambwe basanga abandi.
Ati “Iyo tuvuga ubumwe bw’Abanyarwanda, tukavuga ubwiyunge bwacu, tureba no mu bindi bikorwa bitandukanye. Niyo mpamvu ubuyobozi bwagiyeho muri 1994 butaje busimbura ubundi mu butegetsi, ahubwo bwazanye impinduka yo gushyiraho gahunda zituma abanyarwanda bose bafatwa kimwe.”
“Amashuri, turabizi hambere uko byagendaga, yagibwagamo na nde? Gahunda zindi z’iteramberee… ariko ubu umwana w’Umunyarwanda ariga amashuri 12 ntawe uhejwe, barajya muri za kaminuza, barajya mu kazi ntabwo bakirebera muri za ndorerwamo, ni indorerwamo twamennye, twarazimennye za ndorerwamo z’amoko.”
Ibi kandi abihuriza no ku zindi gahunda ziteza imbere abaturage nka Girinka n’izindi, ko ubwoko atari iturufu yaguhesha izo gahunda muri iki gihe.
Iki cyumweru cy’Ubumwe n’Ubwiyunge cyatangijwe ku munsi hatangiyeho urugamba rwo kubohora u Rwanda bikozwe n’Abanyarwanda ubwabo, ari narwo rugamba rwahagaritse Jenoside. Ni icyumweru giteguwe ku nshuro ya cyenda kuko cyateguwe bwa mbere mu 2008.
Senateri Makuza yavuze ko intego zacyo ari “uko iyo hashize igihe runaka abantu bahura bakishimira ibyo bagezeho, hakanarebwa imbogamizi zigihari mu rugendo rw’ubwiyunge kugira ngo zivanweho.”
Ubushakashatsi bw’umuryango Never Again buheruka kugaragaza ko igipimo cy’ubwiyunge mu Rwanda mu 2015 cyari kigeze kuri 92.5%, kikaba gikomeje kuzamuka cyane kuko nko mu 2010 cyari 82.5%.
Amafoto: Mahoro Luqman


text:
Uko biri kose impanda izavuga abera tuzamurwe
1 Tesalonike 4: 16-18 Kuko Umwami ubwe azaza amanutse ava mu ijuru aranguruye ijwi rirenga, hamwe n’ijwi rya marayika ukomeye n’impanda y’Imana, nuko abapfiriye muri Kristo ni bo bazabanza kuzuka, maze natwe abazaba bakiriho basigaye duhereko tujyananwe na bo, tuzamuwe mu bicu gusanganirira Umwami mu kirere. Nuko rero tuzabana n’Umwami iteka ryose. Nuko mumaranishe imibabaro kubwirana ayo magambo.
Bibiliya idusobanurira ko kubaho kw’isi cyangwa ingengabihe y’isi igaragara mu he 7
1. Igihe cy’ubuziranenge ( Igihe Adamu na Eva bamaze bataracumura)
2. Igihe cy’umutima nama, ( Kuva kuri kayini kugera kuri Nowa)
3. Igihe cy’ubutegetsi bwa muntu ( kuva ku urubyaro rwa Nowa kugera kuri Abraham.
4. Igihe cy’amasezerano. ( Kuva ku urubyaro rwa Abraham kugera kuri Mose).
5. Igihe cy’amategeko (Kuva kuri Mose kugera kuri Yesu)
6. Igihe cy’ubuntu (Ingoma ya Yesu kugeza igihe cy"imyaka 1000).
7. Igihe cya nyuma yo kuzamurwa kw’itorero
Ibi bihe byose uko ari 7 bigenzurwa kandi n’ibyumweru 7 byahanuwe na Daniel mu bice l 9: 20-24. Mu gihe cya Cyera byari bigoye kubyumva ariko uko iminsi yagiye iza buri gihe cyagiye gisohora kuburyo kuri ubu ibyanditswe byera byerekana ko tugeze mu gihe cy’ubuntu. ( Abaroma 5, 6, 11, 12, 1Kor 1:4) Bityo harabura igihe gito kitazwi uko kingana ngo itorero rizamuke.
Iyo witegereje ibimenyetso bibiliya ivuga bizabanziriza kuza kwa Yesu usanga byinshi byaramaze gusohora ndetse abantu bamaze kubifata nk’ibisanzwe mu buzima babayemo, twavuga nk’impuha z’intambara, inzara, kwikunda, Gukunda impiya , kutumvira ( 2 Timoth 3:1), ibigendanye n’ihindagurika ry’ubutegetsi bukomeye buzayobora isi byinshi byamaze gusohora, ibirebana n’ukwiyongera kw’ubwenge n’ikoranabuhanga mu isi n’ibindi..
Ni yo mpamvu iki atari igihe cyacu cyo gusinzira,ahubwo ni igihe cyo kwitegura, ku uruhande rwe Satani we arakorana umwete kuko azi neza aho ibihe bigeze, arahuma benshi amaso ngo bazatungurwe ariko uko biri kose abari maso Yesu nahamagara amazina yabo bazitaba, baba barapfuye bakiranuka cyangwa bakiri bazima bazazamurwa mu bicu basanganire umwami wacu Yesu mu kirere.
Iyi minsi yanteye kugira ubwoba bukomeye ko impanda ishobora kuzatungura benshi, kuko uko turimo kuyegera turimo kurushaho gukunda isi kurusha ijuru, ikirushaho gutera ubwoba ni uko abo Imana yatoranije ngo bakore umurimo wabo mu isi, aribo bari ku isonga mu kudukundisha isi, nyamara ntabwo dukwiye kwibagirwa ijambo ry’impuguro Pawulo yandikiye Tito 2:11 ngo: Kuko ubuntu bw’Imana buzanira abantu bose agakiza bwabonetse, butwigisha kureka kutubaha Imana n’irari ry’iby’isi, bukatwigisha kujya twirinda, dukiranuka, twubaha Imana mu gihe cya none, dutegereje ibyiringiro by’umugisha, ari byo kuzaboneka k’ubwiza bwa Yesu Kristo, ari we Mana yacu ikomeye n’Umukiza.
Torero ry’Imana nongere mbibutse Yesu azaza nta kabuza, uko yahanuwe bwa mbere akaza aje kuducungura nyuma akazamuka ajya mu ijuru ni nako azagaruka nk’uko abamalayika babwiye intumwa ze ngo uko mumubonye agiye niko azagaruka, kandi naza azahagarara ku bicu ahamagare amazina, yacu atujyane iwacu mu ijuru (abafilipi 3:20) none se iryawe riri mo ?
Ndagirango mbabwire nanjye nibwira Impanda izavuga Kandi Bibiriya irambwira ngo izavugira rimwe ku isi hose Itorero rizamurwe,byaba ari akaga njye ubabwiriza Aya magambo ivuze nkasigara. Byaba ari akaga ivuze ku cyumweru ugasigara uhagaze mu rusengero urimo kubwiriza cyangwa Kuririmba. ariko turacyafite ibyiringiro ubwo ubuntu bw’Imana buzanira abantu bose agakiza bwabonetse kandi butarashira munyemerere twegere Yesu, we banze ryo kwizerwa tumwereke intege nke zacu, Yitanze ku musaraba ku bwacu ngo Umwizera atazarimbuka nawe uyu munsi numwemerera izina ryawe rirandikwa mu gitabo cy’ubugingo.
Yesu abahe umugisha. Ernest RUTAGUNGIRA


text:
ven.
07
oct.
2011
KU WA MBERE
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 1, 1-7)
1Jyewe Pawulo, umugaragu wa Yezu Kristu, ndabaramutsa. Koko natorewe kuba intumwa, nteganyirizwa kwamamaza Inkuru Nziza 2Imana yari yarateguje abahanuzi bayo mu Byanditswe bitagatifu. 3Iyo Nkuru Nziza yerekeye Umwana wayo, Yezu Kristu Umwami wacu, wabayeho ku bw’umubiri ari mwene Dawudi, 4ariko izuka rye ava mu bapfuye rikagaragaza ko ari Umwana w’Imana, mu bubasha bwose ku bwa Roho Mutagatifu. 5Ni na We waduhesheje ubutumwa bwo kuyobora mu ikuzo ry’izina rye amahanga yose ku kwemera, 6ari yo mubarirwamo, namwe abahamagawe na Yezu Kristu. 7Mwebwe rero, batoni b’Imana muri i Roma, mwebwe abatagatifujwe no gutorwa n’Imana : nimugire : nimugire ineza n’amahoro bituruka ku Mana Umubyeyi wacu, no kuri Nyagasani Yezu Kristu.
ZABURI (Zab 98 (97), 1,2-3ab, 3cd-4)
Inyik/ Uhoraho yagaragaje ugutsinda kwe.
Nimuririmbire Uhoraho indirimbo nshya,
kuko yakoze ibintu by’agatangaza ;
indyo ye, ukuboko kwe k’ubutagatifu,
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi,
yabonye ugutsinda kw’Imana yacu.
Nimusingize Uhoraho ku isi hose,
nimuvuze impundu kandi muririmbe.
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntitunangire imutima wacu,
ahubwo dutege amatwi ijwi ry’Uhoraho.
Alleluya.
IVANJILI
+ Luka (Lk 11, 29-32)
Muri icyo gihe, 29abantu bamaze guterana ari benshi, Yezu arababwira ati « Ab’iyi ngoma ni abantu babi ! Barashaka ikimenyetso ; nyamara nta kindi kimenyetso bazahabwa atari icya Yonasi. 30Nk’uko Yonasi yabereye Abanyaninivi ikimenyetso, ni na ko Umwana w’umuntu azakibera ab’iyi ngoma. 31Ku munsi w’urubanza, umwamikazi w’igihugu cy’epfo azahagurukira ab’iyi ngoma maze abatsinde, kuko yaturutse iyo gihera aje kumva ubuhanga bwa Salomoni, kandi hano hari uruta Salomoni ! 32Kuri uwo munsi w’urubanza, Abanyaninivi na bo bazahagurukira ab’iyi ngoma maze babatsinde, kuko bumvise inyigisho za Yonasi maze bakisubiraho, kandi hano hari uruta Yonasi.»
IVANJILI
+ Matayo (Mt 22, 1-14)
Muri icyo gihe, 1Yezu yongera kubabwirira mu migani ati 2«Ingoma y’ijuru imeze nk’umwami wacyuje ubukwe bw’umuhungu we; 3agatuma abagaragu be guhamagara abatumiwe mu bukwe, ariko banga kuza. 4Nuko yongera gutuma abandi bagaragu, kugira ngo babwire abatumiwe bati ‘Dore nateguye amazimano; ibimasa byanjye n’amatungo yanjye y’imishishe byabazwe, byose byatunganye nimuze mu bukwe.’ 5Ariko bo ntibabyitaho barigendera, umwe mu murima we, undi mu bucuruzi bwe, 6maze abandi bafata abagaragu babagirira nabi, barabica. 7Umwami ararakara yohereza ingabo ze zirimbura abo babisha, kandi zitwika umugi wabo. 8Hanyuma abwira abagaragu be ati ‘Iby’ubukwe byateguwe, ariko abatumiwe ntibari babikwiye. 9Nimugende rero mu mayirabiri, mutumire mu bukwe abantu bose muhura.’ 10Abo bagaragu bakwira amayira bakoranya abo babonye bose, ari ababi, ari n’abeza, maze inzu y’ubukwe yuzura abatumirwa. 11Nuko umwami arinjira ngo arebe abari ku meza, maze ahabona umuntu utambaye iby’ubukwe. 12Aramubwira ati ‘Mugenzi wanjye, waje ute hano udafite umwambaro w’abakwe ?’ Undi araceceka. 13Nuko umwami abwira abahereza ati ‘Nimumubohe amaguru n’amaboko, mumujugunye hanze mu mwijima, aho azaririra kandi agahekenya amenyo.’ 14Koko hahamagarwa benshi, hagatorwa bake.»


text:
Nyuma y’aho Urukiko rwo muri Leta ya Virginia muri Amerika, kuwa Gatatu tariki 4 Mutarama 2017 rwategetse ko umugogo w’umwami Kigeli uzatabarizwa mu Rwanda, kandi byamaze kwemezwa ko ahazabera uwo muhango hazanahita himikirwa undi mwami uzamusimbura, Ese ni nde uzamusimbura ? Ese azimikwa nande? Ese bizubahiriza amabwiriza y’abiru?
Nyuma y’aho Urukiko rwo muri Leta ya Virginia muri Amerika, kuwa Gatatu tariki 4 Mutarama 2017 rwategetse ko umugogo w’umwami Kigeli uzatabarizwa mu Rwanda, kandi byamaze kwemezwa ko ahazabera uwo muhango hazanahita himikirwa undi mwami uzamusimbura, Ese ni nde uzamusimbura ? Ese azimikwa nande? Ese bizubahiriza amabwiriza y’abiru?
Mbere y’uko Umwami Kigeli V Ndahindurwa atanga, Rukeba Claude Francois mu kwezi k’Ugushyingo 2016, wari umujyanama we wihariye kandi bakaba barabanye cyane, yatangaje ko umwami Kigeli yasize avuze uzamusimbura, akaba azamenyekana vuba.
- Bikomeje gutera urujijo ku muntu uzasimbura ku bwami Kigeli V Ndahindurwa
Yagize ati: "Ni koko azasimburwa kuko yasize avuze uzamusimbura, mu 2006 yaramutanze, ashobora kuba yarabibwiye abantu babiri cyangwa batatu. Ubundi uko bigenda mu bintu by’ubwami, iyo basize bavuze umuntu ntibabibwira umuntu umwe.
Uzi ko mu gihe cy’abiru, bavuga ko abiru ari bo babaga bafite iryo banga, ariko umwami yabaga yifitiye umwe w’umwihariko yabwiraga mu gihe habaye nk’amananiza. Niko byagenze mu gihe cya Rudahigwa atanga, niko byagenze nanubu mu gihe cya Kigeli V."
Rukeba Claude Francois kandi yakuyeho urujijo ku bavugaga ko umwami Kigeli yarinze atanga akiri ingaragu akaba ataranigeze abyara. Uyu mujyanama we wihariye, yashimangiye ko hari umwana Kigeli yasize ariko yanga gutangaza aho aherereye. Yagize ati: "Ibyo byo kuvuga ko nta mwana yari afite, twe ku ruhande rwacu tuzi ko hari umwana yari afite, ntabwo twanavuga aho ari ariko arahari.
" Ibi bisobanura ko Kigeli yaba yarabyaye umwana mu buryo bw’ibanga kandi akirinda ko bimenyekana cyane, cyane ko nta mugore bizwi ko yashatse.
Muri Nyakanga 2016 umwami Kigeli akiriho, mu kiganiro yagiranye n’itangazamakuru, Pasiteri Ezra Mpyisi wari umujyanama w’Umwami Kigeli V Ndahindurwa, yavuze ko Umwami Kigeli V Ndahindurwa yemeye akagira imyaka 80 ari ingaragu kandi akemera kuguma mu mahanga afite iwabo, yirinda gukora ikintu cyazatuma u Rwanda rubona ishyano rikomeye.
Ku bijyanye no kwanga gushaka, Pasiteri Ezra Mpyisi yavuze ko Kigeli V Ndahindurwa yanze gushaka umugore ari mu mahanga kandi kizira mu muco nyarwanda, kandi ko mu gihe yari gushaka umugore ari mu mahanga, nta kabuza u Rwanda rwari guhura n’ibyago bikomeye cyane.
Ibi avuga ko banabiganiriyeho ahagana mu 1970 ubwo Kigeli yabaga muri Uganda, akamugira inama yo kuguma ari ingaragu aho guhemukira u Rwanda.
Ku bijyanye no kuba uyu mwami yataha, Pasiteri Ezra Mpyisi yari yavuze ko kizira cyane kuba umwami yataha mu gihugu ameze nka rubanda kandi yarahunze ari umwami akaba atarigeze anasimburwa, bityo avuga ko yataha ari uko Perezida azamubera Minisitiri w’Intebe akayobora nk’umunyapolitiki naho Kigeli akibera umwami uganje.
Aha yari yatanze urugero mu bihugu nk’u Bwongereza n’u Buholandi aho umwami atajya anavugwa na rimwe mu bya politiki, ariko nanone agasanga ibi mu Rwanda bitakunda kuko himitswe Repubulika, ibyo bindi bikaba bikorwa ahari ingoma ya cyami.
Mpyisi kandi icyo gihe yavuze ko ibyo gutaha yari yarabiganiriye na Kigeli V Ndahindurwa ubwo yamusangaga muri Amerika, akamugira inama ebyiri, imwe akayimugira nk’umunyarwanda wubaha umuco na kirazira, indi akayimugira nka Pasiteri.
Mpyisi ati: "Namugiriye inama ebyiri ngo yihitiremo. Nka Pasiteri namubwiye ko yakwitahira mu Rwanda kuko nta cyaha kirimo ku Mana, ariko nk’umunyarwanda uzi kandi wubaha iby’umuco mubwira ko yareka akazagwa mu mahanga kuko atashye yaba ahemukiye igihugu nk’umuntu uzi ko kizira gutaha nka rubanda yarahunze ari umwami, hanyuma ndamubwira ngo ahitemo."
Pasiteri Ezra Mpyisi yari yavuze icyo gihe, ko Kigeli yari akomeye cyane ku muco kandi adashaka ko u Rwanda rubona ishyano bitewe nawe, ari nayo mpamvu yari yariyemeje kuzaguma mu mahanga akagwayo aho gutatira igihango.
Aha umuntu yakwibaza niba uwamusimbura we yakwemera kuba nka rubanda cyangwa niba yahita na we ajya kuba mu mahanga ubuziraherezo nka Kigeli.
Ntibiramenyekana kandi niba uwo Kigeli yavuze ko azamusimbura ari uwo mwana we cyangwa niba ari undi.
Ikindi kibazwa cyane n’uburyo azimikwa uzamwimika uwo ariwe. Niba mu mateka y’abami mu Rwanda Umwami yarimikwaga n’abiru kandi ubwiru bukaba butakiriho ese ni gute azashyirwaho?
Ese ishyirwaho rye rizakurikiza amabwiriza y’ubwiru kandi ubwiru butakibaho? Ese bitubahirijwe gutyo ntibishobora guteza igihugu ibyago?
Nkindi Alpha
Ibitekerezo
Rwanda ni ubwami bukorera muri repubulika. Umwami bamwakiriye nk'umuzigo usanzwe nta cyubahiro! Kanda hano umusubize
yewe kigeli yarigende None ngo haze undi mwami Kanda hano umusubize
Iyo habaye abamibabili bagombakwikiranura urushije undi imbaraga akayobora utsizwe agahunga cyangwa akicwa eehee ntamikino nubuvandimwe bibabihari. Kanda hano umusubize
Iyo habaye abamibabili bagombakwikiranura urushije undi imbaraga akayobora utsizwe agahunga cyangwa akicwa eehee ntamikino nubuvandimwe bibabihari. Kanda hano umusubize
Iyo habaye abamibabili bagombakwikiranura urushije undi imbaraga akayobora utsizwe agahunga cyangwa akicwa eehee ntamikino nubuvandimwe bibabihari. Kanda hano umusubize
Sinumva se bimitse ngo yuhi 6 bushayija? Kanda hano umusubize
None se bazimika uwami w'iki kandi turi muri repubulika??? Azaba aje gukora iki??? Kanda hano umusubize
U Rwanda ubu ni Repubulika cg ni Ubwami? Kanda hano umusubize


text:
Ubushakashatsi bwerekanye akamaro k’imibonano mpuzabitsina ku bakuze
Uko umuntu agenda asaza, usanga hari ibintu byinshi bihinduka ku mubiri we ndetse no mu mitekererere ye. Ese mu gihe wahuye n’uburwayi bwo kutagira ubushake mu mibonano mpuzabitsina ni gute wakwivura ugakira
Ubushakashatsi bwerekanye akamaro k’imibonano mpuzabitsina ku bakuze
Abenshi usanga bagira ikibazo cyo kwibagirwa ,uko yibukaga mbere akiri muto yakura bigahinduka n’ibyo mu maze kuvugana akabyibagirwa.
Mu gushaka igisubizo ku kibazo cyo kwibagirwa ku bantu bakuze, abashakashatsi bo muri Kaminuza ya Manchester mu Bwongereza basanze gukora imibonano mpuzabitsina kw’abantu bakuze biha ubwonko bwabo ubushobozi bubarinda kwibagirwa.
Ikinyamakuru elcrema cyanditse ko ubwo bushakashatsi bwakorewe ku bantu 1700 bafite hagati y’imyaka 58 na 98 maze ibyavuyemo bikagaragaza ko muri bo abagikora imibonano mpuzabistina ubwonko bwabo budapfa kwibagirwa kurenza abatayikora.
Ni byiza ko niba ufite umugabo cyangwa umugore wajya ukunda gukora imibonano mpuzabitsina ikakurinda kwibagirwa.
Ingaruka zo kudakora imibonano mpuzabitsina
Kudakora imibonano mpuzabitsina ku bashakanye bitera umunabi mu rugo ku bashakanye, guhorana umushiha n’intonganya, kwibagirwa cyane , kugira stress idashira, kuribwa umutwe ndetse no kubura urubyaro.
Ku bagore hiyongeraho cancer yo mu myanya myibarukiro ndetse n’ibibyimba byo mu nda.
Ni iki gishobora gutuma umuntu atagira ubushake bw’imibonano mpuzabitsina
Guhozwa ku nkeke n’uwo mwashakanye ndetse n’ibibazo bya stress n’ihungabana ni bimwe mu byatuma umuntu agira ubushake buke mu mibonano mpuzabitsina.
Nanone kandi hari uburwayi bushobora gutuma umuntu atagira ubushake mu mibonano mpuzabitsina. Diyabeti ni imwe mu ndwara zishobora gutera ubushake buke mu mibonano mpuzabitsina.
Uretse iyi nanone indwara y’umubyibuho ukabije n’umuvuduko w’amaraso bishobora gutera ubushake buke mu mibonano mpuzabitsina ndetse no kuba umuntu yarikinishije cyane.
Ni gute wakwivura uburwayi bwo kutagira ubushake mu mibonano mpuzabitsina
Kugeza magingo aya ubuvuzi bwa kizungu buzwi nka medecine moderne ntibarabasha kuvura uburwayi bwa diyabeti, umuvuduko w’amaraso, kutagira ubushake mu mibonano mpuzabitsina ndetse na stress.
Ubuvuzi bw’abashinwa nibwo bwonyine bubasha kuvura ubu burwayi bugakira burundu.
Imirasire.com
Ibitekerezo
mwagira iyihe nama umugore wumye utagira amazi muburiri esewe ntamuti mwamurangira agashima umugabo we murakoze Kanda hano umusubize
niba Ntamazi afite uzamamagare kuri 0781529672cg wats up +250726341424 mkurangire aho wamukurira umuti Kanda hano umusubize
nukuri uwo muti urakenewe cyane ntakuntu wawumbwira nkawushaka ko nta watsap mfite uraba ukoze cyane Kanda hano umusubize
Muraho IMIRASIRE, ndashaka kubabaza, ese iyo umuntu yikinishije cyane byashoboka ko abihagaritse yakongera gusubirana kuburyo yatera akabariro neza,,,, mutubarize kandi muzatubwire, nimba ntagaruriro twikomereze n'akanyamerik. Kanda hano umusubize
Haracyari ibyiringiro ubihagaritse burundu ukajya ufungura neza indyo nyunganirangingo ukaba ufite umufasha cyangwa umutware ugutoza guhindura icyerekezo birashobola. Ako kanyamerika ntacyo kakugezaho uretse kugusenyagura mu nzungano zitandukanye cyane nk urwungano rw ubwonko n urw imyororokere. Garukira aho Turahari ngo tugufashe tunakugire inama zitanduksnye. Birambuye vugana +250785378531 Kanda hano umusubize
Haracyari ibyiringiro ubihagaritse burundu ukajya ufungura neza indyo nyunganirangingo ukaba ufite umufasha cyangwa umutware ugutoza guhindura icyerekezo birashobola. Ako kanyamerika ntacyo kakugezaho uretse kugusenyagura mu nzungano zitandukanye cyane nk urwungano rw ubwonko n urw imyororokere. Garukira aho Turahari ngo tugufashe tunakugire inama zitanduksnye. Birambuye vugana +250785378531 Kanda hano umusubize
reka mbabwire nutanga inama jya uzivugira rimwe ushoboye agerageze :UK uwo muti witwa naho wawusanga Kanda hano umusubize
Nshuti yacu dore number wahawe ngo ubashe gufashwa byinshi bitanditswe mwarushaho kubicoca +250785378531 Kanda hano umusubize
Nibyo koko iki kibazo cy’ubushake buke mu mibonano mpuzabitsina cyugarije imiryango myinshi mu Rwanda ndetse imyinshi igenda itandukana kubera iki kibazo. Gusa wowe mugabo cyangwa mugore niba ugira ubushake buke mu mibonano mpuzabitsina, hari umuti nakurangira. Nibananone ujya gutera akabariro ukarangiza vuba, cyangwa itakibyuka (umugabo), ufite uburemba, utakibyara. cyangwa se ufite amasohoro make (umugabo) adafite imbaraga. Uwo muti kandi uvura umunaniro mu mibonano, ubushake buke,.... uyu muti urawunywa ubushake bukagaruka ukamera nk'umwana muto pe ndetse ugatera inda nta kibazo. Ni UMUTI WA KIZUNGU. ni umuti udatera ikibazo na kimwe mu mubiri. Uwo muti utuma uwabuze urubyaro arubona kuko aba afite intanga zikomeye. Hari n’imiti yakuvura diyabeti burundu kimwe n’umuvuduko w’amaraso.Wowe ufite icyo kibazo hamagara 0785378531 ngufashe . Niba uri i Kigari byakoroha kuko bakorera ariho bakorera Kanda hano umusubize
Kuguhamagara sicyo gisubizo ahubwo vugango umuti w itwa gutya mwawusanga aha Kanda hano umusubize
Nshuti yacu uramutse ufite uburwayi inzira urangiwe ngo ube wafashwa wayinyura. Kubera mpamvu z itandukanye imiti igenda itandukana bitewe n ubukana bw indwara ndetse n imiterere y abantu. Niyo mpamvu umujyanama abafasha muri ibyo Byose. Kanda hano umusubize
Nshuti yacu uramutse ufite uburwayi inzira urangiwe ngo ube wafashwa wayinyura. Kubera mpamvu z itandukanye imiti igenda itandukana bitewe n ubukana bw indwara ndetse n imiterere y abantu. Niyo mpamvu umujyanama abafasha muri ibyo Byose. Kanda hano umusubize
None Mwodufasha nkabantu dukuze mukatubwira uyo muti? Canke Ni Business tabara utubwire uyo muti naho ugurirwa muzaba mukoze cane Tuzabashimira tubonye hari igihindutse Mugire ibihe vyiza murakoze Kanda hano umusubize
Nonese mukorera he? Uwo witwa uwuhe uuririzwa murine duka? Kanda hano umusubize
Nonese abafite inanga zamazi kuburyo atabyara mumufasha iki? ese uwomuti watuma umuntu yongera kugira inanga nzima? Kanda hano umusubize
iyinkuru ni nziza.ariko se ubwobuvuzi bwabashinwa bubonekahe?imiti yitwa ngwiki?musoze murangizikibazo kuko kireze mungo nyinshi.murakoze Kanda hano umusubize
Nibyo koko iki kibazo cy’ubushake buke mu mibonano mpuzabitsina cyugarije imiryango myinshi mu Rwanda ndetse imyinshi igenda itandukana kubera iki kibazo. Gusa wowe mugabo cyangwa mugore niba ugira ubushake buke mu mibonano mpuzabitsina, hari umuti nakurangira. Nibananone ujya gutera akabariro ukarangiza vuba, cyangwa itakibyuka (umugabo), ufite uburemba, utakibyara. cyangwa se ufite amasohoro make (umugabo) adafite imbaraga. Uwo muti kandi uvura umunaniro mu mibonano, ubushake buke,.... uyu muti urawunywa ubushake bukagaruka ukamera nk'umwana muto pe ndetse ugatera inda nta kibazo. Ni UMUTI WA KIZUNGU. ni umuti udatera ikibazo na kimwe mu mubiri. Uwo muti utuma uwabuze urubyaro arubona kuko aba afite intanga zikomeye. Hari n’imiti yakuvura diyabeti burundu kimwe n’umuvuduko w’amaraso.Wowe ufite icyo kibazo hamagara 0785378531 ngufashe . Niba uri i Kigari byakoroha kuko bakorera ariho bakorera Kanda hano umusubize
Ndabaramukije amahoro y'IMANA. none uwomutikonumva mwavuze ko urimugwanda, natwetukaba turi muburundi, ntakuntu mwotubwira izinaryawo natwe tukawurondera ahatwegereye? Mbayendashima inyishumuzoduha, murakoze. Kanda hano umusubize
Nibyo koko iki kibazo kireze ninayo mpamvu gikorwaho inkuru nk iyi mu rwego rwo gufasha benshi gukanguka ngo babungabunge amagara yabo . Ibisobanuro byimbitse mugore mugabo hamagara +250785378531 Kanda hano umusubize
mwiriho neza UMUTI WAKIZUNGU UTANGA UBUSHAKE KUMUGABO ANGONGERA GUTERA AKABARIRO MURAKOZE Kanda hano umusubize


text:
Ibi babisabye kuri uyu wa 14 Ukwakira 2016, mu birori byo kwizihiza Umunsi Mpuzamahanga w’inkoni yera aho ku rwego rw’igihugu byizihirijwe mu karere ka Rubavu.
Usibye kuba abafite ubumuga bwo kutabona bagorwa no kubona aho bagurira iyi nkoni kuko zitaba ku masoko yo mu Rwanda, banagaragaza ko kugeza ubu igiciro cyayo kiri hagati y’ibihumbi 25 na 30 by’amafaranga y’u Rwanda [ku icirirtse] gihanitse, bakifuza ko ubwisungane mu kwivuza na bo bwabagoboka.
Perezida w’Inama y’Igihugu y’Abafite ubumuga, Niyomugabo Romalis, avuga ko nubwo hari byinshi bashimira imiyoborere myiza birimo kuba uyu munsi byinshi mu bikoresho byifashishwa n’abafite ubumuga bitumizwa hanze byarakuriweho imisoro, hari byinshi bigikeneye gukorwa birimo nko gushyira inkoni yera mu byishyurwa n’ubwisungane mu kwivuza.
Umunyamabanga Nshingwabikorwa w’Ubumwe Nyarwanda bw’Abafite ubumuga, Dr Kanimba Donathille yagize ati ’’Iyaba byashobokaga ko inkoni yera ishyirwa kuri mituweli bityo abatabona na bo bakajya bishyura 10% by’ikiguzi cyayo nk’uko bigenda ku miti. Icyo twamenyereye mu Rwanda ni uko iyo ryavuzwe ritaha ni yo mpamvu twizeye ko ibi na byo bizashoboka.’’
Guverineri w’Intara y’Uburengerazuba, Alphonse Munyantwari, yemeza ko hari byinshi bimaze gukorwa mu kwita ku bafite ubumuga bwo kutabona harimo nko kuba hari inzego zitandukanye zibahagarariye, anagaragaza ko binyuze mu buvugizi n’ibindi bizagenda bigerwaho.
Yagize ati ’’Mu cyerekezo cya Guverinoma y’u Rwanda harimo kureba ko nta munyarwanda n’umwe usigara inyuma, ni yo mpamvu Leta yafashije abafite ubumuga gushyiraho inzego zabo bwite. Ibi byifuzo rero bagaragaje ntekereza ko atari byo byananirana.’’
Yemeza ko binyuze mu mikoranire y’inzego zitandukanye hazakomeza kuganirwa no buryo igenamigambi ryarushaho kunozwa kugira ngo abafite ubumuga bwo kutabona bakomeze kwitabwaho.
Abafite ubumuga bwo kutabona bahora basaba kwegerezwa ibikoresho bifashisha mu buzima bwabo bwa buri munsi ndetse bigashyirwa no ku rutonde rw’ibishobora kwishingirwa n’ubwisungane mu kwivuza.
Inkoni yera yavumbuwe mu 1921 na James Biggs, Umwongereza w’umuhanga mu gufotora, wari umaze gupfa amaso nyuma y’impanuka, ashaka uburyo yajya agaragarira abakoresha ibinyabiziga mu muhanda.
Ahagana mu 1964, Umuryango w’Abibumbye wemeje iyi nkoni nk’igikoresho gifasha abatabona mu buzima bwabo bwa buri munsi.


text:
Perezida w’Inama Njyanama y’Akarere ka Nyamagabe, Fiacre Ndahindurwa, yemeje ko Umunyamabanga Nshingwabikorwa w’Akarere yasezeye ku wa Gatanu tariki 11 Ugushyingo 2016, kubera impamvu zifitanye isano n’amakosa yagaragaye mu micungire y’imari n’itangwa ry’amasoko.
Ndahindurwa avuga ko Nshimiyimana yananiwe gutanga ibisobanuro imbere y’Inama Njyanama y’Akarere, ahubwo akavuga ko asezeye ku mirimo ye.
Ni nyuma y’uko ku wa 11 Ukwakira 2016, ubwo Akarere ka Nyamagabe kitabaga Komisiyo ishinzwe gukurikirana imikoreshereze y’imari n’umutungo bya Leta,PAC, byagaragaye ko hari amwe mu makosa yakozwe, maze uyu munyamabanga akananirwa kuyatangaho ibisobanuro.
Icyo gihe Abadepite bagize PAC bashinje Akarere ka Nyamagabe gusuzugura ubugenzuzi bukuru bw’imari ya Leta, ndetse basaba n’ubushinjacyaha gukurikirana hakamenyekana niba nta cyihishe inyuma yo kudatanga amakuru mu igenzura ku bayobozi bashinzwe iby’imari muri ako karere.
PAC imaze kumva ibisobanuro by’Ubuyobozi bw’Akarere ka Nyamagabe ku makosa yagaragaye mu micungire y’imari, yavuze ko bidasobanutse isaba ko Inama Njyanama yazicara igacukumbura iby’aya makosa.
Perezida w’Inama Njyanama y’Akarere ka Nyamagabe, Fiacre Ndahindurwa, yabwiye RBA ko Nshimiyimana yasezeye ku mirimo ye nyuma y’uko abitabiriye Inama Njyanama idasanzwe bamusabye ibisobanuro we n’akanama gashinzwe amasoko mu karere, avuga ko asezeye ku mirimo ye.
Ndahindurwa yagize ati "Gusaba kwegura ku mirimo twabyakiriye nk’uko bisanzwe, umuntu ufite inshingano, iyo habaye amakosa ukabona kuba wava ku kazi ari bwo byatanga umucyo, twabyakiriye turanabyemera. Ngira ngo Njyanama y’Akarere ifite ububasha bwo kuba yamuhagarika, buretse ko we yabyisabiye; abandi bakozi nabo barebwa n’ibibazo byagaragajwe, bazafatirwa ibyemezo hakurikijwe amategeko. Ariko twifuje ko kubera ikosa ryagaragaye mu itangwa ry’amasoko, akanama gashinzwe amasoko kaseswa."
Amwe mu makosa yagaragajwe na PAC harimo ko Akarere ka Nyamagabe katanze mu buryo bunyuranyije n’amategeko isoko ryo gutunganya ubusitani bw’akarere, aho bakunze kwita ‘Nyamagabe Smart Area’.
Uretse kuba iri soko ryaratanzwe mu buryo bunyuranyije n’amategeko; abagize PAC banagaragaje ko imirimo yo gutunganya ubwo busitani yatwaye amafaranga menshi cyane ugereranije n’ayagombye kuritangwaho.
Mu myanzuro yafatiwe muri iyo nama Njyanama idasanzwe y’aka karere, harimo gusaba ubuyobozi bw’akarere kujya bukurikiranira hafi ibijyanye n’imitangire y’amasoko, kugira ngo birinde ko hakongera gukorwa amakosa nk’ayo.


text:
Igisubizo: Iki gishobora kuba ari ikibazo cyiza cyane kurusha ibindi mu nyigisho zitandukanye zerekeye iyobokamana rya Gikristo. Iki kibazo ni cyo cyabaye imbarutso y’ivugururwa no kwitandukanya kw’Amatorero y’Abaporotesitanti n’Itorero rya Gatolika. Iki kibazo ni cyo kigize itandukaniro ry’ibanze hagati y’Ubukristo buvugwa muri Bibiliya n’imihango myinshi ya “Gikristo”. Mbese agakiza kazanwa no kwizera byonyine, cyangwa kwizera guherekejwe n’imirimo? Naba narakijijwe kubera kwizera Yesu, cyangwa ngomba kwizera Yesu nkagerekaho n’ibindi bintu?
Ikibazo cyo kwizera byonyine cyangwa kwizera guherekejwe n’imirimo kiragorana kubera imirongo imwe n’imwe yo muri Bibiliya, idashobora guhuzwa. Gereranya nawe Abaroma 3:28, 5:1 n’Abagalatiya 3:24 na Yakobo 2:24. Bamwe babona itandukaniro hagati ya Pawulo (agakiza kazanwa no kwizera byonyine) na Yakobo (agakiza kazanwa no kwizera guherekejwe n’imirimo). Pawulo avuga nk’ihame ko gutsindishirizwa kuzanwa no kwizera byonyine (Abefeso 2:8-9), mu gihe Yakobo ashaka kuvuga ko gutsindishirizwa kuzanwa no kwizera guherekejwe n’imirimo. Mu gusubiza iki kibazo cyumvikana, bagomba kubanza gusesengura ibyo Yakobo ashaka kuvuga. Yakobo ahakana ko umuntu adashobora kugira kwizera kudafite imirimo myiza (Yakobo 2:17-18). Yakobo ashimangira ko kwizera nyako muri Kristo kuzazana impinduka mu buzima n’imirimo myiza (Yakobo 2:20-26). Yakobo ntabwo avuga ko gutsindishirizwa kuzanwa no kwizera guherekejwe n’imirimo, ahubwo ko umunntu watsindishirijwe by’ukuri no kwizera, azagira imirimo myiza mu buzima bwe. Iyo umuntu avuga ko ari umwizera, ariko akaba adafite imirimo myiza mu buzima bwe, icyo gihe ashobora kuba nta kwizera nyako afite muri Kristo (Yakobo 2:14, 17, 20, 26).
Pawulo nawe nibyo avuga mu nyandiko ze. Imbuto nziza abizera bagomba kwera mu buzima bwabo, zigaragara mu Abagalatiya 5:22-23. Nyuma yo kumenyeshwa ko twakijijwe no kwizera, atari ku bw’imirimo (Abefeso 2:8-9), Pawulo aratumenyesha ko twaremewe gukora imirimo myiza (Abefeso 2:10). Ni nako Pawulo yifuza ko ubuzima buhinduka nkuko Yakobo abivuga: “Umuntu wese iyo ari muri Kristo, aba abaye icyaremwe gishya; ibya kera biba bishize. Byose biba bihindutse bishya” (2 Abakorinto 5:17). Yakobo na Pawulo ntibanyuranya mu nyigisho zabo, zerekeye agakiza. Basobanura icyo kibazo kimwe, mu buryo butandukanye. Pawulo ashimangira ko gutsindishirizwa kuzanwa no kwizera byonyine, mu gihe Yakobo we ashimangira ko kwizera nyako muri Kristo kabyara imirimo myiza.
Ikibazo: Mbese agakiza kazanwa no kwizera byonyine, cyangwa kwizera guherekejwe n’imirimo?
Igisubizo: Iki gishobora kuba ari ikibazo cyiza cyane kurusha ibindi mu nyigisho zitandukanye zerekeye iyobokamana rya Gikristo. Iki kibazo ni cyo cyabaye imbarutso y’ivugururwa no kwitandukanya kw’Amatorero y’Abaporotesitanti n’Itorero rya Gatolika. Iki kibazo ni cyo kigize itandukaniro ry’ibanze hagati y’Ubukristo buvugwa muri Bibiliya n’imihango myinshi ya “Gikristo”. Mbese agakiza kazanwa no kwizera byonyine, cyangwa kwizera guherekejwe n’imirimo? Naba narakijijwe kubera kwizera Yesu, cyangwa ngomba kwizera Yesu nkagerekaho n’ibindi bintu?


text:
Amakuru agera kuri IGIHE, aravuga ko Rwamurego Jean de Dieu yatawe muri yombi n’ishami rya Polisi rishinzwe kurwanya ruswa tariki ya 4 Ukwakira 2016, akaba afungiye kuri Sitasiyo ya Polisi ya Nyamata.
Uyu muyobozi ngo yakaga ruswa abacuruza n’abateka kanyanga, bakamwoherereza amafaranga binyuze kuri ‘Mobile money’.
Umuvugizi wa Polisi mu Ntara y’u Burasirazuba, IP Emmanuel Kayigi, yabwiye IGIHE ko gitifu Rwamurego ari mu maboko ya polisi akaba akekwaho guhishira no kwaka ruswa abateka n’abacuruza kanyanga mu kagari ayobora.
Yagize ati “Aracyari mu maboko ya polisi ni byo. Uretse gushyigikira no gufasha abateka ibiyobyabwenge, hari n’uwo yabifatanye arangije amwaka ruswa ya bitanu(amafaranga ibihumbi bitanu) ayamwoherereza kuri ‘mobile money’ na kanyanga arayigumana ntiyatanga amakuru.”
Avuga ku mpamvu ibiyobyabwenge bidacika, IP Kayigi yagize ati “Abantu bagenda bahishirana kubera ko ari abo mu miryango imwe, ikindi ugasanga bamwe mu bayobozi b’inzego z’ibanze bisa naho bitabareba kubera inyungu zitandukanye bashobora kuba babigiramo, ugasanga umuntu bashobora kumuhishira kubera amafaranga babonamo cyangwa se kubera ko banabinywa.”
IP Kayigi yakomeje avuga ko Polisi y’u Rwanda yashyize imbaraga mu kurwanya no gukumira ibiyobyabwenge, kandi ko umuntu wese uzabigaragaramo atazihanganirwa, ahubwo azabihanirwa hakurikijwe amategeko.
Yakomeje agira ati “Inzego zose zarabihagurukiye muri iki gihe, ndetse twashyizeho na gahunda yo kujya dufata ababifatiwemo bakajya kuburanira aho bakoreye ibyaha (terrain) kugira ngo bibere isomo abandi. Iyo uri umuyobozi ntabwo uba waratumwe kugira ngo ujye gukora ibyaha, ahubwo uba waratumwe kuyobora abantu.”
Ingingo ya 595 y’igitabo cy’amategeko ahana ibyaha mu Rwanda, ivuga ko Umuntu wese ufasha undi kubona uburyo bumworoheye bwo gukoresha
ibiyobyabwenge n’urusobe rw’imiti ikoreshwa nka byo, amuha aho abikoreshereza cyangwa amubonera ubundi buryo ubwo ari bwo bwose, ahanishwa igifungo kuva ku mwaka umwe (1) kugeza ku myaka itatu (3) n‟ihazabu y‟amafaranga y’u Rwanda kuva ku bihumbi magana atanu
(500.000) kugeza kuri miliyoni eshanu (5.000.000).


text:
CEP-UR/Gikondo yateguye igiterane izakiramo abanyamuryango bashya
Umuryango w’abanyeshuri b’apantekoti ni ukuvuga abasanzwe babarizwa mu itorero rya Pantekoti ryo mu Rwanda (ADEPR) biga muri Kaminuza y’u Rwanda, ishami rya Gikondo (icyahoze ari SFB) bari mu myiteguro y’igiterane cy’iminsi ibiri, bitegura kwakiriramo abanyamuryango bashya baje kwiga muri iyo Kaminuza muri uyu mwaka w’amashuri w’2016-2017.
Iki giterane gifite intego igira iti ‘’Abiringiye Uwiteka bameze nk’umusozi wa Siyoni’’ Zaburi 125 kizatangira kuri uyu wa gatandatu tariki 29/10 gisozwe ku cyumweru tariki 30/10/2016, kikazabera mu nzu mbera byombi y’iyi Kaminuza.
Muri iki giterane hazagaragaramo amakorari asanzwe akorera muri CEP-UR/Gikondo Campus arimo Horeb n’izindi, Korari Turanezerewe ya CEP-ULK, amatsinda yo kuramya no guhimbaza Imana, abahanzi ndetse na Korari Besalel ya ADEPR-Murambi /Nyanza-Kicukiro.
Ubusanzwe ubuyobozi bwa za CEP hirya no hino muri Kaminuza zitandukanye butegura gahunda nk’izi, mu rwego rwo gushima Imana no kwakira bagenzi babo bashya baba bagiye gufatanya ivugabutumwa muri Kaminuza hirya yo kwiga nk’intego nyamukuru iba yabajyanyeyo.
Innocent@Agakiza.org


text:
Umwumbati ni igiti cyoroshye kimara igihe kirekire gifite imizi iribwa. Cyera mu burere bushyuha no munsi yubwo burere.
Witwa na none yuca, manioc cyangwa mandioca. Umwumbati ukunda kwera ku butaka aho ibinyampeke n’ibindi bihingwa bidakunda kwera neza. Byera ahantu hatari intungamubiri nyinshi. Kubera ko imizi imyumbati imara nk’amezi 24 mu butaka, n’ubundi bwoko bumara amezi 36 mu butaka, usarura uhita ugurisha, kuyihinduramo ibindi bintu cyangwa ubundi buryo burashoboka.
Muri Afurika, umwumbati uduha ibiryo dukuramo ingufu za buri munsi. Imizi y’imyumbati ivamo ibintu byinshi nk’ubugari, ifu, n’ibindi. Ushobora kuribwa uwutetse utumishije. Aho umwumbati wera mubihugu byinshi byo muri afurika, ibibabi nabyo biraribwa nk’imboga, bifite intungamubiri nyinshi nka porotyine na vitamin a na b.
Mu burasirazuba bw’Amajyepfo ya Asiya n’amerika y’amjyepfo, umwumbati ufatwa nk’igihingwa kibazanira umutungo. Igiti y’imyumbati gikoreshwa mu gukora impapuro n’imyenda, n’ibyitwa monosodium glutamate ikoreshwa nk’ikirungo k’ingirakamaro mu butetsi bwo muri aziya. Muri afurika umwumbati watangiye gusimbura ifu y’ingano.
Imyumbati
Umwumbati ni igiti cyoroshye kimara igihe kirekire gifite imizi iribwa. Cyera mu burere bushyuha no munsi yubwo burere.


text:
Gukata amafaranga abahinzi b’ikawa byateye inkeke
Minisiteri y’Ubuhinzi n’Ubworozi, irasaba abashinzwe ubuhinzi mu Ntara y’Iburengerazuba kwegera abaturage bakajya babasobanurira impamvu bakatwa amafaranga 10 ku kiro cy’ikawa bagurisha, bakanigishwa ibyiza byo gukoresha ifumbire aho kubabwira ko leta ariyo ibishaka.
Kugeza ubu ikiro cy’ikawa kirimo kugura amafaranga 143, ariko abaturage bagahabwa 133 kubera ko bakatawa amafaranga 10 bakazayahabwamo ifumbire mu ihinga ritaha.
Mu nama yahuje MINAGRI n’abayobozi bo mu karere ka Rusizi n’Intara (...)
Minisiteri y’Ubuhinzi n’Ubworozi, irasaba abashinzwe ubuhinzi mu Ntara y’Iburengerazuba kwegera abaturage bakajya babasobanurira impamvu bakatwa amafaranga 10 ku kiro cy’ikawa bagurisha, bakanigishwa ibyiza byo gukoresha ifumbire aho kubabwira ko leta ariyo ibishaka.
Kugeza ubu ikiro cy’ikawa kirimo kugura amafaranga 143, ariko abaturage bagahabwa 133 kubera ko bakatawa amafaranga 10 bakazayahabwamo ifumbire mu ihinga ritaha.
Mu nama yahuje MINAGRI n’abayobozi bo mu karere ka Rusizi n’Intara y’Iburengerazuba, kuwa 12 Werurwe 2013, byagaragajwe ko abaturage abaturage usanga batazi impamvu bakatwa ayo mafaranga bigateza umwuka mubi.
Minisitiri w’Ubuhinzi n’Ubworozi, Dr.Agnes Kalibata, yasabye abashinzwe ubuhinzi kujya basobanurira abahinzi impamvu bakatwa ayo mafaranga, ndetse byaba ngombwa bakajya bayasinyira, kuko aribwo bagira icyizere ko iyo fumbire bazayibona.
Ikindi cyagarutsweho, ni aho abaturage batitabira gukoresha ifumbire, akenshi bitewe n’abayobozi bategera abahinzi ngo bababwire ibyiza byayo, ahubwo ugasanga babategeka ko Leta ariyo yategetse ko abahinzi bakoresha ifumbire.
Minisitri Dr Kalibata yagize ati “Abahinzi ntibakwiye kubwirwa ko Leta yabategetse gukoresha ifumbire, mwe mushinzwe ubuhinzi mukwiye kubegera mukababwira ibyiza byo gufumbira imyaka yabo kuko ari bwo umusaruro uziyongera.”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abaturage bo mu murenge wa Ruhango, mu midugudu wa Nyarutovu na Buhoro ya II ho mu kagari aka Buhoro ndetse n’abo mu mudugudu wa Remera mu akagari ka Bunyogombe baratabaza ubuyobozi kubera ikiza cy’urubura rwangije imyaka bari batezeho amakiriro.
Uru rubura kandi yangije bikomeye inzu eshatu zubakirwaga abatishoboye . Kuri iki cyumweru tariki ya 20 Ugushyingo ahagana saa cyenda ni bwo rwatangiye kugwa muri iyi midugudu rumara igihe kigera ku minota 30 nyuma rukurikirwa n’imvura nke nk’uko bitangazwa n’abaturage bo muri aka gace.
Bamwe mu baturage bakuze bo muri iyi midugudu batangaje ko ibi ari ubwa mbere babibonye mu gace kabo, kandi ngo bahangayikishijwe n’uko uru rubura rwangije imyaka yabo bakaba bafite impungenge z’uburyo bazabaho mu minsi iri imbere.
Patirisiya Niyotwagira yagize ati “Turahangayitse pe! Nkanjye naturutse mu kandi kagari nari nje kubagara ibishyimbo byanjye nahinze aho natishije umurima mu mudugudu wa Remera; ndahageze nsanga byose byapfuye, imyumbati yose yapfuye, ibigori byose byapfuye, mbere ntago tuzi uko tuzabaho mu minsi iza turabona ari inzara gusa.”
Aba baturage barasaba ubuyobozi ko bwagira icyo bukora kuko bafite impungenge y’inzara mu minsi iri imbere.
Twagirimana Epimaque Umuyobozi w’Akarere ka Ruhango wungirije ushinzwe ubukungu n’iterambere, yabwiye aba baturage ko bagiye gushyiraho abagomba kubarura ibyangiritse kugira ngo barebe n’uburyobwo gufasha abaturage bahuye n’iki kibazo.
Yagize ati “Icya mbere ni ukuhagera tukareba uko ikibazo kifashe, ytwahageze rero, ubu ikigiye gukurikiraho ni ugushyiraho abatekinisiye badufasha kumenya ibyangiritse byose muri rusange bityo, tukamenya abahuye n’iki kiza ndetse tukanareba n’uburyo bafashwa.”
Kugeza ubu ibyangijwe n’uru rubura ntibirabarurwa, gusa mu byangiritse harimo imyumbati, insina ibishyimbo n’inzu eshatu muri 12 zubakirwaga abatishoboye mu mudugudu wa Buhoro ya II.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.